Hvad er en kundeservicemedarbejder? Løn, opgaver og ledige stillinger. | Randstad Danmark\nhome / jobprofiler / kundeservicemedarbejder\nDer er stor efterspørgsel efter gode kundeservicemedarbejdere, så hvis du elsker at yde god kundeservice og er på udkig efter et job indenfor kundeservice, er der rigtig gode muligheder.\nDrømmer du om at servicere kunder, hjælpe dem godt videre og give dem en god oplevelse, når de har brug for hjælp? Kan man mærke dit smil over telefonen, og brænder du for altid at yde professionel og brugbar rådgivning og give kunden den bedste oplevelse uanset, hvad de har brug for. Så er du heldig, for der er stor efterspørgsel efter dygtige kundeservicemedarbejdere.\nPå denne side har vi samlet en masse brugbar information om jobbet som kundeservicemedarbejder. Du kan blandt andet finde information om:\nledige stillinger som kundeservicemedarbejder\nlønnen for en kundeservicemedarbejder\narbejdet som kundeservicemedarbejder\nuddannelse og kvalifikationer som kundeservicemedarbejder\nfordele ved at arbejde som kundeservicemedarbejder hos Randstad\nofte stillede spørgsmål om jobbet som kundeservicemedarbejder\nse ledige kundeservicejobs her\nkontorassistent Aarhus og omegn\n27-05-2022 Aarhus og omegn, Midtjylland Vikariat\nProduktionsplanlægger til Lunderskov Kolding\n25-05-2022 Kolding, Syddanmark Vikariat\n23-05-2022 København/Frb., Hovedstaden Fastansættelse\njunior controller Aarhus og omegn\n20-05-2022 Aarhus og omegn, Midtjylland Fastansættelse\nFor vores kunde Dania Connect søger Randstad en Junior controller. Der er tale om en fast stilling med opstart snarest. Om Dania Connect Dania Connect A/S er en af markedslederne ...\nHos Randstad har vi mange kunder, som har brug for dygtige kundeservicemedarbejdere. Registér dig i vores database og øg dine jobmuligheder.\nEn kundeservicemedarbejder er en medarbejder, der har kontakt med kunder på vegne af en virksomhed. Som kundeservicemedarbejder behandler du indgående e-mails, registrerer klager, besvarer kundespørgsmål og informerer og rådgiver om de produkter eller tjenester, som virksomheden tilbyder.\nSom kundeservicemedarbejder har du mulighed for at arbejde for mange forskellige organisationer. Skal du arbejde for det offentlige, i sundhedssektoren eller i en stor virksomhed? Mulighederne er mange!\nSom kundeservicemedarbejder er du i kontakt med kunder hele dagen, som regel for at besvare deres spørgsmål eller behandle deres klager. Din arbejdsdag vil oftest ske bag skærmen og på telefonen.\nDu er som kundeservicemedarbejder virksomhedens ansigt udadtil, og som kundesupporter har du en god fornemmelse for, hvad kunden har brug for, og du ved, hvordan du kan hjælpe ham eller hende hurtigt og effektivt. Din måde at håndtere kundernes henvendelser på er afgørende for, hvordan de opfatter virksomheden. Du er altså en altafgørende del af din virksomheds succes.\nse vores ledige stillinger som kundeservicemedarbejder her\nhvad tjener en kundeservicemedarbejder?\nSom kundeservicemedarbejder kan din løn variere meget fra virksomhed til virksomhed. Der er ikke en decideret mindsteløn for en kundeservicemedarbejder i Danmark. Som udgangspunkt er din løn en individuel forhandling mellem dig og din arbejdsgiver, men der vil ofte være et fælles lønniveau i en kundeserviceafdeling. Hertil kan komme evt. performance bonus, teambonus eller anden form for resultatbaserede tillæg.\nSom kundeservicemedarbejder kan din løn også afhænge af dine arbejdstider. Arbejde efter klokken 18 om aftenen og arbejde i weekenden og på helligdage vil ofte aflønnes med et ekstra tillæg.\nLangt de fleste kundeservicemedarbejdere vil være omfattet af en overenskomst for kontorarbejde. Det kan f.eks. være Funktionæroverenskomsten for Handel, Viden og Service mellem Dansk Erhverv Arbejdsgiver og HK Privat og HK HANDEL. Arbejder du som kundeservicemedarbejder hos Randstad, vil dit vikariat være omfattet af denne overenskomst.\nDet betyder blandt andet, at du udover din grundløn optjener 7 % til en fritvalgsopsparing, som du selv råder over. Hertil kommer arbejdsmarkedpension på typisk 12 % af din løn, hvoraf 8% er arbejdsgiverbetalt, og 4% er egenbetaling.\nDu vil naturligvis også modtage feriepenge på 12,50% og i de fleste overenskomster, som dækker kundeservicemedarbejdere, vil du også optjene retten til afholdelse af feriefridage.\nSom kundeservicemedarbejder arbejder du ikke kun sammen med andre kundeservicemedarbejdere. Du har også en tæt kontakt til salgsafdelingen og andre dele af administrationen.\nSom kundeservicemedarbejder er din vigtigste opgave at hjælpe og servicere kunderne, så de får den bedst mulige oplevelse hver gang. Men hvad er dine opgaver helt præcist, og hvordan ser din arbejdsdag som kundeservicemedarbejder ud?\nSkal du arbejde som kundeservicemedarbejder? Så vil du have travlt hele dagen med opgaver, der skal gøre det så nemt som muligt for kunden. Som kundeservicemedarbejder skal du besvare spørgsmål fra kunderne, behandle eventuelle klager og løse eventuelle problemer for dem.\nrådgivning om virksomhedens produkter\nStår en kunde med spørgsmål til et af de produkter eller ydelser, som din virksomhed tilbyder, så vil de oftest rette henvendelse til virksomhedens kundesupport. Derfor vil du du hurtigt komme til at forstå forretningens produkter. Der vil selvfølgelig kunne opstå situationer, hvor du ikke lige har svaret på stående fod, men så ved du, hvor du kan finde informationen til kunden. Du har et svar på alt lige fra spørgsmålet om, hvordan kunden ændrer sine kontaktoplysninger til mere. komplicerede problemer som f.eks. tekniske udfordringer med selve produktet.\nKunderne har ofte mulighed for at kontakte virksomheds kundeservice via flere forskellige kanaler. Nogle kunder kan bedst lide at sende en skriftlig besked, når de har brug for hjælp. Som kundeservicemedarbejder holder du øje med indkomne beskeder hele dagen, så du kan besvare indkomne henvendelser med det samme, hvis det er nødvendigt.\nDu har uden tvivl selv ringet til en virksomheds kundeservice-afdeling på et tidspunkt med et spørgsmål eller en klage, så du ved, hvor vigtig personen i den anden ende er. Når en person ringer til en virksomhed, ønsker vedkommende at føle sig velkommen, blive hørt og få den rette hjælp - Uanset årsagen til opkaldet. Hvis du gør dit arbejde godt, sørger du for, at din virksomhed får en ekstra kunde eller beholder en.\nSelvom det aldrig er sjovt at modtage en klage, er det vigtigt, at du som kundeservicemedarbejder modtager henvendelser om klager på en professionel og positiv måde. Nogle gange kan du komme til at lægge øre til sure kunder, som ikke altid taler pænt til dig, men du skal alligevel sørge for at hjælpe dem bedst muligt - og forhåbentlig få vendt den negative henvendelse til noget positivt ved at hjælpe kunden godt videre.\nDe fleste kundeservicemedarbejdere arbejder på et kontor, men der findes også kundeservicejobs, som du kan udføre hjemmefra. Og du kan arbejde for mange forskellige organisationer.\nFor at blive kundeservicemedarbejder behøver du normalt ikke en specifik uddannelse.\nTil gengæld er det vigtigt, at du har gode kommunikative evner både på skrift og i tale, er serviceminded og god til at tænke i løsninger.\nDet er også vigtigt, at du kan anvende visse computersystemer og programmer, f.eks. Microsoft Excel og CRM-systemer (Customer Relationship Management) som Salesforce, Microsoft Dynamics og Scope. Dette vil dog være noget, du vil blive oplært i og det vigtigste er, at du brænder for den gode kundeserviceoplevelse, for det kan mærkes i de nanden ende!\nkvaliteter og kompetencer for kundeservicemedarbejdere\nVil du gerne være kundeservicemedarbejder? Så er det vigtigt, at du kan repræsentere virksomheden på en positiv måde, da du er med til at vise organisationens ansigt udadtil. Det betyder, at du skal kunne kommunikere klart og roligt og være stærk både mundtligt og skriftligt. Følgende kompetencer og færdighed er vigtige for den gode kundeservicemedarbejder:\nempati: Du tænker ikke ud fra dit eget perspektiv, men ud fra kundens perspektiv. Du er tålmodig og giver plads til kunden, så de føler sig forstået og lægger røret på med en god fornemmelse. Din empati er med til at øge kundetilfredsheden.\nkommunikationsevner: Du bevarer dig rolig i vanskelige situationer og taler pænt, klart og tydeligt. Det gør dig i stand til at levere det rette budskab og få kunden til at føle sig tryg.\nløsningsorienteret: Får du et vanskeligt spørgsmål, så er det ikke et problem. Du tænker ikke i problemer, men i løsninger. Du er altid serviceorienteret, og du har sans for, hvor du kan hente de nødvendige informationer, hvis du ikke kan svare på spørgsmålet.\ndigitale færdigheder: Da en stor del af dit arbejde foregår online, er det vigtigt, at du har lidt flair for IT og har nemt ved at lære nye systemer at kende.\nhar du brug for erfaring som kundeservicemedarbejder?\nErfaring er ikke en nødvendighed for at starte som kundeservicemedarbejder, men ligesom det er tilfældet i mange andre job, er det som udgangspunkt også en fordel som kundeservicemedarbejder. Du vil dog blive sat ind i de forskellige arbejdsgange, der er i virksomheden, og du vil efterhånden opbygge en solid erfaring, som du kan trække på hver dag. Har du allerede erfaring som kundeservicemedarbejder, har du gode muligheder for at udvikle dig og få mere ansvar i kundeserviceafdelingen. Du kan f.eks. blive teamleder, afdelingsleder eller ansvarlig for bestemte områder af virksomhedens kundeservice.\nvikariat eller fast stilling?\nStart din karriere hos Randstad. Et vikariat fører ofte til en fast stilling, og mulighederne er mange.\nNår du arbejder gennem Randstad, har du en række fordele.\ner dit vikariat altid omfattet af en kollektiv overenskomst. Det vil sige, at ansættelse og aflønning sker i henhold til gældende overenskomst. Dette gælder for alle rettigheder såsom pension, feriefridage, opsigelse m.m.\nkan du altid kontakte din kontaktperson hos Randstad, hvis du har spørgsmål eller brug for hjælp.\nfår du mulighed for at afprøve jobbet somkundeservicemedarbejder i et vikariat hos flere forskellige virksomheder. Hvis jobbet som kundeservicemedarbejder er noget for dig, er der ofte gode muligheder for en fastansættelse hos en af vores kunder. Alternativt kan vi hjælpe dig med andre spændende jobmuligheder efter endt vikariat.\nJobmulighederne som kundeservicemedarbejder er gode, og der findes mange spændende virksomheder, som har brug for din arbejdskraft netop nu.\nSom kundeservicemedarbejder er du i kontakt med kunder hele dagen, som regel for at besvare deres spørgsmål eller behandle deres klager via telefon eller skriftlige henvendelser fra kontaktformularer eller e-mails.\nDu er som kundeservicemedarbejder virksomhedens ansigt udadtil og som kundesupporter har du en god fornemmelse for, hvad kunden har brug for, og du ved, hvordan du kan hjælpe ham eller hende hurtigt og effektivt. Din måde at håndtere kunderne på er afgørende for, om de vender tilbage til din virksomhed. Derfor er du en altafgørende del af virksomhedens succes.\nDu behandler indgående e-mails, registrerer klager, besvarer kundespørgsmål og informerer/rådgiver om de produkter eller tjenester, som virksomheden tilbyder.\nhvad er lønnen som kundeservicemedarbejder?\nHvor meget du tjener som kundeservicemedarbejder afhænger af forskellige faktorer. Job i kundesupport kan være for studerende, erfarne personer, personer med specialiseret viden, samt folk der er helt nye i feltet og vil prøve kræfter med servicering af kunder. Lønnen vil derfor oftest være efter dine kvalifikationer.\nLæs mere om lønnen som kundeservicemedarbejder her\nhvilke kompetencer og kvaliteter er vigtige som kundeservicemedarbejder?\nSom kundeservicemedarbejder er du et af virksomhedens vigtigste kontaktpunkter. Den oplevelse, du giver kunden, og hvor godt du hjælper vedkommende, er afgørende for virksomhedens omdømme, og for om kunden ønsker at købe et produkt eller en ydelse hos din virksomhed igen på et senere tidspunkt.\nSom kundeservicemedarbejder skal du derfor være god til at lytte, kunne kommunikere klart og tydeligt, være løsningsorienteret og kunne lide at tale i telefon og besvare skriftlige henvendelser.\nErfaring med kundeservice er derfor godt på dit CV! Det betyder, at du:\ner god til at forklare og overbevise\nkan tilpasse dig situationen og udføre flere opgaver på samme tid\nhvordan ser fremtidens kundeservice ud?\nSom følge af digitaliseringen er efterspørgslen efter medarbejdere i kundeservice kun steget. Der vil altid være behov for folk, der kan hjælpe kunderne. I dag foregår det ikke længere kun via telefon, men også gennem e-mail, chat, på sociale medier og via andre digitale kanaler.\nMange virksomheder bruger robotter til at håndtere meget simple spørgsmål. På den måde får du mere tid til at besvare mere komplekse spørgsmål, hvilket gør dit arbejde ekstra udfordrende. Selvom den teknologiske udvikling gør det muligt at hjælpe kunderne til langt hen ad vejen at finde svare på deres spørgsmål så vil der altid være brug mennesker i den anden der kan håndtere mere komplekse problemstillinger.\nEr du klar på nye udfordringer, så se vores ledige stillinger her.\nhvordan søger jeg et job som kundeservicemedarbejder?\nØnsker du et job som kundeservicemedarbejder, kan du med fordel søge i vores jobbank efter ledige stillinger i dit område. Finder du et job, som er relevant for dig, kan du sende din ansøgning via linket i annoncen.\nDu kan også med fordel uploade dit CV i Randstads kandidatdatabase. På den måde kan vi nemt finde dig, når vi får job ind fra vores kunder, som matcher dine kompetencer.


Frederikshavn Værft - Fra fiskerleje til storhavn | Vores Frederikshavn\nOnsdag d. 23. sep. 2020 - kl. 13:00\nKattegat og Skagerraks placering har i mange henseender præget vores nordjyske havne, fordi mindre og større skibe har brugte havnene til handel. Frederikshavn startede som fiskerlejet Fladstrand og blev hyppigt brugt, fordi den var en vigtig del af de mange handelsruter, som gik gennem Kattegat og spillede også en stor rolle i De Skandinaviske Krige.\nKrudttårnet er i dag den sidste del af Fladstrands citadel, som i flere år fungerede som byens og handelens beskyttelse. Fladstrand startede udviklingen til det Frederikshavn, som vi kender i dag i slutningen af 1700, fordi man liberaliserede handelen og fik kapitalen til at bygge en rigtig havn.\nFrederikshavns værft og flydedok 1890 - 1910\nDet blev dog først til en storhavn i slutningen af 1800-tallet, hvor man finansierede en af Danmarks største havnebyggerier. Det var skibsbygger H. V. Buhl., som i 1870 grundlagde Frederikshavn Værft, som i dag kaldes Frederikshavn Maritime Erhvervspark.\nMan begyndte i starten af 1900-tallet at bygge større skibe af stål på værftet, hvilket betød større produktion, og derfor også en udvidelse og opførelse af nye bygninger på værftsområdet. I 1960’erne byggede man havnens anden flydedok. Det blev overtaget af J. Lauritzen Holding i 1981 og skiftede navn til det kendte Danyard A/S.\nDanyard værftet lukkede dog i udgangen af 1999 og blev overtaget af Frederikshavn Maritime Erhvervspark, som stadigvæk i dag bestyrer bygninger og øvrige faciliteter på de tidligere værftsområder. Kun et af de store værfter står tilbage i dag, fordi skibsproduktion nu er spredt over hele landet.\nFoto: Frederikshavns havn 1995\nFrederikshavn værft har haft en betydelig rolle for udviklingen af byen, idet det tidligere har givet byen mange arbejdspladser. Næsten 10% af Frederikshavns befolkning arbejdede i 1960-70 på værftet. Det er derfor svært at sige om byens fremtid nu står helt skarpt, fordi især byens økonomi har været et resultat af havneindustrien.\nFrederikshavn Maritime Erhvervspark huser dog stadig kontor-, produktion- og lagerlokaler på det tidligere værftsområde, som udlejes til iværksættere, enkeltmandsfirmaer og mindre virksomheder. Dette skaber mange muligheder i byen og repræsenterer fortsat den metalindustri, som har været en afgørende industri i mange nordjyske byer.


Touren for børn: RIVALEN RICHIE PORTE – Cykelhistorier\nTouren for børn: RIVALEN RICHIE PORTE\nHver dag frem til Tour de France's start præsenterer vi en af løbets hovedpersonerne. I dag skal vi møde en af Christ Froomes største rivaler: den tasmanske djævel Richie Porte.\nEn gang var de venner, og kørte på samme hold. I dag er de fjender og direkte modstandere i kampen om den gule trøje.\nSidste år, da Richie Porte var ved at vinde et stort fransk løb , gjorde Chris Froome alt for, at hans gamle ven og hjælperyttere ikke skulle vinde. Det gjorde rytteren fra den lille australske ø Tasmanien godt og grundigt rasende.\nEt rovdyr fra Tasmanien\nRichie Porte bliver kaldt for Den Tasmanske Djævel, opkaldt efter det lille, sorte rovdyr, der lever på hans barndoms ø ude i Stillehavet. Og Porte kan være hidsig, når han kører i de høje bjerge. For så tramper han som en sort og rød tornado op ad de stejle stigninger.\nPorte er også god til enkeltstart. Så han har det, der skal til for at vinde et stort etapeløb.\nDen tasmanske djævel har faktisk vundet rigtig mange af de kortere etapeløb. Dem, der typisk varer en uge: Paris-Nice, Romandiet Rundt, Katalonien Rundt og Australien Rundt. Senest stod han øverst på podiet i Schweiz Rundt, der sluttede for et par uger siden.\nMen det er aldrig lykkedes ham at vinde et af de store løb som Tour de France. Dér viste han de andre konkurrenter, at han er i topform og klar til tage kampen op mod sin gamle kaptajn på de franske landeveje.\nDen tasmanske djævel har gode kort på hånden i år. Han har et stærkt hold med sig til at støtte sig i kampen om den endelige sejr: stærke og erfarne ryttere, der kan sætte de andre hold under pres og støtte deres leder, når de andre angriber.\nEt voldsomt styrt\nMen han har én svaghed: Han er ikke så god til at køre nedad, og tør ikke tage de samme chancer som mange af de andre favoritter. Sidste år gik det grueligt galt på en stejl nedkørsel i Tour de France. I et skarpt sving styrtede den tasmanske djævel. Han rutschede henover asfalten, tordnede ind i en bjergvæg og blev ramt lige i ryggen af en anden rytter, der kom ræsende bagfra. Dér, på det høje bjerg, blev den tasmanske djævels drømme om at vinde det store løb knust.\nI år har han chancen igen - med sit stærke hold og gode form har han gode muligheder for at komme øverst på podiet. Men det kræver, at det ikke går galt på nedkørlserne.


En undersøgelse fra juni 2014 fra Kammeradvokaten har vist, at Arbejdsskadestyrelsen (nu Arbejdsmarkedets Erhvervssikring) har begået fejl i mange af deres afgørelser om erstatning i anerkendte arbejdsskader. Arbejdsmarkedets Erhvervssikring genoptager derfor sager. Er du én af dem, der skal have din sag genoptaget? Fejlene har især været koncentreret om beregningen: Fastsættelsen af årslønnen – det vil sige lønnet i året, før man kom til skade.\nStørrelsen af erhvervsevnetabet – det til vurdering af indtjeningsevne, hvis skaden ikke var sket (procentsatsen). Arbejdsskadestyrelsen (nu Arbejdsmarkedets Erhvervssikring) har taget kritikken til efterretning og genoptager tidligere sager, hvor der har været truffet afgørelse om løbende erstatning for tab af erhvervsevne. Arbejdsmarkedets Erhvervssikring kan ikke selv finde frem til alle sager.\nHvis du har fået løbende erhvervsevnetabserstatning og vil have tjekket, om der er fejl i afgørelsen, kan du rette henvendelse til Arbejdsmarkedets Erhvervssikring og bede om, genoptagelse af din sag.\nDu kan læse mere på Arbejdsmarkedets Erhvervssikrings hjemmeside om genoptagelse og benytte den elektroniske adgang til at søge din sag genoptaget. Konsekvenser af genoptagelse\nIngen ændring – afgørelsen er korrekt\nFor lidt – afgørelsen har været forkert og du får efterbetalt det skyldige beløb\nFor meget – afgørelsen har været forkert. Du skal ikke betale erstatningen tilbage, da du har modtaget penge i god tro. For sager, hvor der aktuelt udbetales løbende erhvervsevnetabserstatning, vil din erstatning fremover blive nedsat til det korrekte beløb.\nDu er velkommen til at kontakte Dansk Socialrådgiverforening for at få vurderet afgørelsen ved genoptagelse.\nDu skal kontakte din region, som vil sørge for, at du får hjælp til vurdering af afgørelsen.


Forside » Nyheder » Politiske vurderinge..\n15 jan: Amerikansk sygekasse overrasker positivt i fjerde kvartal\n15 jan: Chr. Hansen OPTAKT Q1 17/1: "Der er nultolerance for lavere vækst..\nStore nyheder har præget den internationale politiske verden i efteråret, hvor først den tyske kansler Angela Merkel offentliggjorde, at hun ikke genopstiller som kanslerkandidat, og derefter florerede der rygter om, at den britiske premierminister David Cameron ønsker et comeback til en mere fremtrædende rolle i politik. Merkels afgang sker efter planen først i 2021, og rygterne om Cameron kan vise sig ikke at holde stik, men vi ser det som en oplagt lejlighed til at minde investorerne om, hvad der set fra vores synsvinkel er et afgørende aspekt ved aktiemarkedets relation til den politiske udvikling: Uanset hvad har enkeltpersoner i politik som oftest ingen eller meget ringe betydning for afkastene på aktiemarkederne.\nStatsoverhoveder, statsministre, oppositionsledere og højtprofilerede ministre løber som regel med overskrifterne. Deres ord tillægges særlig vægt, og de er ofte toneangivende for det politiske liv. Alle disse ting kan nogle gange påvirke stemningen blandt investorerne, hvilket kan skabe kortvarige udsving. Ord og betoninger er bare ikke noget konkret. Som vi ser det, er det den førte politik – eller mangel på samme – der i sidste ende har størst betydning for samfundsøkonomien og virksomhedernes indtjening. Love og regler påvirker de faktorer, som betyder mest for aktiemarkederne – ikke taler og betoninger.\nDa Angela Merkel meddelte sin afgang, var der mange overskrifter i de finansielle medier, der handlede om, hvordan den førte politik i både EU og Tyskland ville ændre sig, når hun ikke længere sad for bordenden. Det er efter vores mening en overvurdering af en enkeltpersons betydning. I Tyskland står Merkel i spidsen for en noget skrantende koalition bestående af kanslerens eget kristendemokratiske parti, CDU, søsterpartiet CSU fra Bayern og det socialdemokratiske SPD. Ikke nok med, at SPD's politiske mærkesager kun i meget begrænset omfang deles af centrum-højrepartierne i koalitionen – CDU og CSU har også haft en række åbenlyse uoverensstemmelser på det seneste. Indtil nu har det resulteret i, at der kun er vedtaget relativt få nye love. På trods af at Merkel nyder stor international anseelse, har hun i de senere år ikke haft tilstrækkelig politisk gennemslagskraft til at gennemføre store reformer, efter at hendes håndtering af flygtningekrisen i 2015 betød dalende tro på hende som lederfigur blandt partifællerne. Med andre ord har kombinationen af et fastlåst tysk parlament og de politiske institutioner, der kun overlader en meget begrænset magt til den udøvende magt, haft langt større indflydelse på de politiske resultater end Merkel selv.\nVi mener, at det forholder sig på samme måde på internationalt plan i institutioner som EU. Merkel blev af mange anset som den reelle leder for de europæiske lande, men i realiteten var hun det ikke. Alle beslutninger kræver enstemmighed mellem medlemslandene, og mange EU-love kræver ratificering af parlamenterne i alle medlemslande. Det medvirker også til at begrænse en enkelt politikers indflydelse. Nogle analytikere har gjort sig til talsmænd for et synspunkt om, at kampene mellem populistiske ledere og mere klassiske liberale pragmatikere kan tage til uden en stærk leder som Merkel for bordenden, men vi har svært ved at se, at hendes tilstedeværelse skulle have forhindret den type splittelse indtil nu. EU-lederne skændes ofte højlydt, og det har de gjort i årevis. Da vi analyserede EU-Kommissionens mange politiske erklæringer under gældskrisen i eurozonen, var det mest påfaldende, at det som oftest drejede sig om at udskyde pinen. Man ville ændre enkelte ting med det samme og tage fat på de store problemer senere. Disse problemer, der blandt andet handler om, hvorvidt eurozonen skal udvikle sig til en økonomisk union, er fortsat uden løsning i dag. Med eller uden Merkel er det tvivlsomt, om der vil blive ændret noget særligt ved det inden for en overskuelig fremtid.\nRegeringslederen er en regerings ansigt udadtil, men opbygningen af de politiske institutioner har langt større betydning. Det handler med andre ord om, hvor let det er at få gennemført lovgivning, og hvor stærke de uafhængige organer uden for regeringen er – f.eks. domstolene og nationalbanken. Består parlamentet af et eller to kamre, og hvor let er det for et parti at opnå et stort flertal i et af kamrene? Har finansministeren eller statsministeren betydelig indflydelse på nationalbankens politik, eller er banken uafhængig? Har domstolene tilstrækkelig anseelse og selvstændighed til at omstøde forfatningsstridige nye love, selv om disse er populære i det politiske landskab? Svarene på disse spørgsmål afslører, hvordan den reelle magtdeling er for regeringen. Det er vores opfattelse, at markederne generelt foretrækker en tydelig fordeling af magten, da en sådan struktur udgør et bolværk mod radikale og hyppigt skiftende politiske idéer.\nMagtdelingen i Tyskland er meget tydelig med en stærk forfatningsdomstol. Pengepolitikken kommer fra Den Europæiske Centralbank, hvilket begrænser den politiske indflydelse på politikken. Lovgivningen skal vedtages af begge kamre i parlamentet, som består af politikere fra mange forskellige partier, således at det er vanskeligt for én bestemt gruppe at opnå uforholdsmæssig stor indflydelse. Alle disse faktorer taler for et relativt stabilt politisk klima også efter Merkel.\nSamtidig mener vi ikke, at disse faktorer skal udgøre grundlaget for en prognose for aktiemarkederne på nuværende tidspunkt. Der er stadig omkring tre år, til Angela Merkel træder tilbage, og vores analyse viser, at aktierne typisk ikke reagerer ret meget på begivenheder, der ligger så langt ud i fremtiden. Den vigtigste lære, vi kan uddrage, er derimod, at hendes afgang ikke automatisk udløser et politisk jordskælv, der kan medføre en radikal ændring i kursen for den økonomiske politik i Tyskland eller EU eller ændre afgørende på de vigtige faktorer for aktiemarkedet. Vi er af den opfattelse, at andre politiske faktorer har en langt højere betydning.\n24. august 2019 01:02:59\nVersion: LiveBranchBuild_20190819.1 - EUROWEB1 - 2019-08-24 01:02:59 - 2019-08-24 01:02:59 - 1 - Website: OKAY


51St St And 2Nd Ave - 1 Bedroom lejlighed byder på lækker overnatning for 4 gæster i New York.\nLandemærker som Strawberry Fields er tilgængelige på 25 minutter til fods. En undergrundsstation er også placeret i nærheden. Inden for 150 meter fra lokalet, serverer The Smith og Jubilee et bredt udvalg af måltider.\nLejligheden tilbyder værelser med varme, en mikrobølgeovn, et køleskab og en opvaskemaskine for et behageligt ophold i New York. Et marmor-badeværelse er forsynet på stedet.\nEt granit køkken leveres.


Lauritz.com - Auktion til fordel for torturofre og deres familier\nAuktion til fordel for torturofre og deres familier\nFra 28. maj til 7. juni 2015 afholder DIGNITY - Dansk Institut Mod Tortur en auktion på Lauritz.com. Auktionen er med til at sætte fokus på tortur og sikre midler til gavn for torturofre og deres familier. Når man køber en af effekterne, der er doneret af michelin-belønnede restauranter, anerkendte kunstnere, nogle af Danmarks bedste designere og udbydere af luksusoplevelser, støtter du kampen mod tortur og for en værdig behandling af mennesker.\nPå auktionen kan der blandt andet bydes på flybilletter fra Iceland Air og KLM. Hotelophold på Absalon hotel, Kong Arthur og The Square. 6 måneders kontorplads hos SOHO. Lampe fra Le Klint. Rejser fra Amisol og Nazar Rejser. Guldkort til Tivoli. Madoplevelser hos 1. TH, Kokkeriet og Alberto K. Kunst fra Per Hillo, Blackpop, Jens Hallar, Josephine Bækkelund, Art Rebels og Ida Kvetny. En diamant ring fra Milas Jewellery. En dag med Chefkonditor Lars Juul fra La Glace og meget andet.\nDIGNITYs arbejde gør en forskel i hele verden\nDIGNITY behandler torturofre i Danmark, forsker i torturen og dens følger samt forebygger af tortur og vold i samarbejde med en række lokale organisationer i flere end 20 udviklingslande. I DIGNITYs lokaler i København hjælper vi torturofre til liv med færre smerter og angst, så de selv sikre deres børn en tryg opvækst.\nDIGNITYs arbejde for en verden uden tortur er globalt. Vores mål er at lindre den menneskelige lidelse efter tortur, at forebygge tortur og at være en global drivkraft i udviklingen af ny viden om tortur og dens følger. DIGNITYs arbejde bygger på respekten for menneskerettigheder og på respekten for det enkelte menneskes værdighed og integritet.\nLauritz.com støtter den gode sag og donerer alle salærer på DIGNITY auktionerne.\nDet går pengene til: Hver gang DIGNITY modtager 100 kr. bliver de 22 kr. brugt til behandling af torturofre, 68 kr. bruges til forebyggelse, forskning og udvikling, 3 kr. bruges til oplysning og kun 7 kr. går til administration.


Sikkerhedsdatablad Vandglas 1. Identifikation af stoffet/materialet og leverandøren - PDF Gratis download\nDownload "Sikkerhedsdatablad Vandglas 1. Identifikation af stoffet/materialet og leverandøren"\n1 Sikkerhedsdatablad 1. Identifikation af stoffet/materialet og leverandøren PR-nummer: Leverandør: Revideret den: Cab-Dan ApS Mådevej Esbjerg Ø Anvendelse: Tlf.: Fax: Kontaktperson: Jørgen A. Jakobsen 2. Sammensætning/ oplysning om indholdsstoffer Farlige stoffer i henhold til dansk lovgivning. Einecs Stoffer CAS-nr. Vægt % Faresymbol R-Sætninger Natriumsilikat 35,3% Xi Se punkt 16 for fuld tekst for R-sætninger 3. Fareidentifikation Lokal irriterende. Irritere huden. Risiko for alvorlig øjenskade. Kodenr (1993) 4. Førstehjælpsforanstaltninger Indånding Tilskadekomne bringes i frisk luft og holdes varm. Ved vedvarende ubehag søges læge. Indtagelse Drik rigeligt med vand. Fremkald opkastning. Opsøg læge. Hud Fjern forurenet tøj og skyl huden med rigelige mængder vand. Øjne Det opspilede øje skylles med rigelige mængder vand (evt. øjenskylleflaske) i mindst 15 min. Husk at fjerne kontaktlinser. Søg læge. 5. Brandbekæmpelse Slukningsmidler Vælg brandslukningsmiddel afhængigt af omgivelsernes art. 1\n2 6. Forholdsregler over for udslip ved uheld Spild opsamles med absorberende middel. Blandingen opsamles i egnede beholdere til bortskaffelse. Spilområdet rengøres. For personlige værnemidler se afsnit 8. sørg for tilstrækkelige udluftning/ventilation. Må ikke udledes til kloak eller offentlige afløbssystemer. 7. Håndtering og opbevaring Håndtering Undgå hud- og øjenkontakt. Sørg for adgang til øjenskylleapparat og nødbruser i arbejdsområdet. Udvis forsigtighed som altid ved håndtering af alkaliske produkter. Hold emballagen tæt tillukket når ikke i brug. Opbevaring Opbevares forsvarligt, i tæt lukket emballage ved omgivelsestemperaturer. Opbevarer utilgængeligt for børn. 8. Eksponeringskontrol/Personlige værnemidler Foranstaltninger Sørg for tilstrækkelig effektiv ventilation, evt. ved punktudsugning. Åndedrætsværn Påkrævet ved risiko for dannelse af dampe/aerosoltåger. Handsker og beskyttelsestøj Anvend egnede uigennemtrængelige beskyttelseshandsker. Bær evt. særligt arbejdstøj. Øjenværn Brug godkendte beskyttelsesbriller som beskyttelse mod stænk i øjnene. 9. Fysisk/kemiske egenskaber Udseende: Farveløs væske. Lugt: Ingen. ph-værdi: >11 Kogepunkt: 100. Massefylde: g/ml g/cm³. Vandopløselighed: Blandbar. 2\n3 10. Stabilitet og reaktivitet Produktet er stabilt under de normale håndterings og opbevaringsforhold. 11. Toksikologiske oplysninger (sundhedsfarlige egenskaber) Indånding Indånding af dampe irriterer åndedrætssystemet. Indtagelse Indtagelse irriterer slimhinderne i mund, svælg og mave-tarmsystem. Hudkontakt Irriterende og ætsende på huden. Øjenkontakt Irriterende og ætsende effekter. Risiko for hornhindeskade. 12. Miljøoplysninger Undgå udledning til kloak eller offentligt afløbssystem. Ved spild/udløb af større mængder til miljøet informeres de lokale myndigheder. 13. Bortskaffelse Spild og rester opsamles i egnede beholdere der sendes til kommunal modtagestation eller Kommunekemi til destruktion. 3\n4 14. Transportoplysninger Transport kan finde sted i overensstemmelse med ADR for vejtransport, RID for jernbanetransport og IMDG for søtransport. Ikke farligt gods. 15. Oplysninger om regulering Faresymboler: Lokalirriterende Indhold: Alkalisilikat, EF-nr.: R-Sætninger: 38- Irritere huden. 41- Risiko for alvorlig øjenskade. S-Sætninger: 2- Opbevares utilgængeligt for børn. 24/25- Undgå kontakt med huden og øjnene. 46- Ved indtagelse, kontakt omgående læge og vis denne beholder eller etikette. Anden mærkning: Prnummer: Kodenummer: 00 4 (1993) 4\n5 16. Andre oplysninger Fuld tekst for r-sætninger, afsnit Irriterer huden. 41- Risiko for alvorlig øjenskade. Unge under 18 år må som hovedregel ikke beskæftige sig med produktet. Der kræves ingen særlig uddannelse, men de personer, der håndtere produktet skal være bekendt med dets farlige egenskaber og de nødvendige sikkerhedsforanstaltninger. Stoffet er optaget på Arbejdstilsynets vejledende liste over organiske opløsningsmidler. Oplysningerne i denne leverandørbrugsanvisning gælder kun for dette specifikke produkt og ikke når det anvendes i forbindelse med andre stoffer/produkter eller i en proces. Oplysningerne er efter Cab-Dan s kendskab korrekte og pålidelige på ovennævnte dato. Der gives imidlertid ingen garanti herfor, eller for at oplysningerne er fuldstændigt dækkende. Det er brugerens eget ansvar at sikre sig, at ovennævnte oplysninger er brugbare og relevante for den pågældende anvendelse. 5


Webnøgle / Trådløs nøgle | Tips | da.estacion506cr.com\nWebnøgle / Trådløs nøgle\nEn webkey er en gruppe af tegn, tal og symboler, der bruges til at få adgang til internet via en trådløs router.\nFor at finde ud af dette, skal du indtaste din IP-adresse på din router i din browserens adressefelt, for eksempel 192.168.1.0.\nDu bliver derefter bedt om et brugernavn og kodeord, det afhænger af routeren, du har, et link nedenfor har nogle af dem\nStandardadgangskoder angivet af din internetudbyder eller rutefremstilling findes på nedenstående link:\nNår du er på router, finder du den trådløse indstilling, og den vises normalt et eller andet sted på den pågældende side. Webnøglen kan også klassificeres som sikkerhedskrypteringskode og findes på sikkerhedsfanen. Du vil ikke kun være i stand til at se din webkey, men også ændre det, hvis det er nødvendigt.\nhvad er en webkey\nEn webkey er en gruppe af tegn, tal og symboler, der bruges til at få adgang til internettet via en trådløs router.\nFor at finde ud af dette, skal du indtaste din IP-adresse på din router i adressebjælken til f.eks. 192.168.1.0\nDu bliver derefter bedt om et brugernavn og kodeord, det afhænger af den router du har, et link nedenfor har nogle af dem\nNår du er på router, finder du den trådløse indstilling, og den vises normalt et sted på den pågældende side. Webnøglen kan også klassificeres som sikkerhedskrypteringskode og findes på sikkerhedsfanen.\nIP-adresse på min router\nTjek IP-adresse fra kommandoprompt eller DOS.\n· Tryk på +\n· Skriv "cmd"\n· Tryk på ok-knappen. en sort boks vises\n· Skriv "ipconfig / all" og tryk derefter på enter-tasten\n· Find den trådløse forbindelsesgruppe ved at rulle op / ned. IP-adressen skal være angivet i den trådløse forbindelsesgruppe.\nBEMÆRK: ignorér fremhævet fysisk adresse.\nJeg håber det virker for dig. Held og lykke !\n"Forståelse forklarer bedre ..."\nDear Sir, jeg har en trådløs trådløs G-router, men jeg kan ikke huske webkeyen ... Jeg har købt en ny compter, og jeg har brug for webnøglen til at forbinde internettet. - På den gamle maskine fungerer den (denne maskine, jeg bruger nu til at skrive dette spørgsmål). Hvad kan jeg gøre nu ??? kan jeg se webnøglen på denne maskine?\nJa, du kan se wep-nøgle, når du bruger routerens konfigurationsside. For at komme ind på router siden skriver du 192.168.2.1 i adresselinjen og klikker på Enter. Og følg linket herunder for at se wep-tasten. Og du kan også ændre det.\nDenne fejlkode angiver normalt et problem vedrørende trådløs sikkerhed. Prøv følgende fejlfinding:\nBruger du WEP- eller WPA-sikkerhed på din router?\nLog ind på routeren ved hjælp af standard IP (se din router manual for at få hjælp)\nFind sektionen "Trådløs sikkerhed" i dine routerindstillinger, og find WEP- eller WPA-nøglen.\nHvis du bruger 64-bit kryptering, skal WEP-nøglen være en 10-tegnstast bestående af tal eller bogstaver A til F.\nHvis du bruger 128-bit kryptering, skal WEP-nøglen være en tegn på 26 tegn, der består af tal eller bogstaver A til F.\nWEP-nøglen skal være en hexadecimal (0-9, A-F, ingen andre specialtegn eller bogstaver).\nHvis din router har flere pladser til en WEP-nøgle, skal du sørge for, at den aktive nøgle er den i nummer 1-porten.\nHvis du bruger WPA, er Wii-konsollen kompatibel med følgende typer:\nHvis din WEP- eller WPA-nøgle er korrekt, kan problemet være relateret til MAC-adressefiltrering:\nFra indstillingerne for router skal du finde indstillingerne "MAC adressefilter" (også kendt som "adgangskontrol", "adgangsliste" eller "netværksfilter" afhængigt af din routermodel).\nHvis Mac-adressefilteret er indstillet til "aktiveret", skal du føje Wii's MAC-adresse til listen "tilladt". Du kan finde Wii's MAC-adresse fra siden "Konsolinformation" (placeret under "Internet" i Wii-indstillingerne).\nHvis Mac-adressefilteret blev deaktiveret, skal du fortsætte med fejlfinding.\nPrøv at justere "Channel" dine trådløse router udsendelser på. Vi anbefaler stærkt, at du indstiller din trådløse router til enten kanal 1 eller 11. Dette kan potentielt øge downloadhastigheden.For information om adgang til din router indstillinger, klik her for at vælge dit router's mærkenavn og modelnummer (hvis tilgængelig).\nTjek Nintendos router info for specielle noter, hvis det er tilgængeligt, til din router.\nKlik her for at gå til vores Wireless Router-opslagsside.\nBrug rullemenuen til at vælge, hvis tilgængelig, din routerproducent.\nKlik på din routerens modelnummer, hvis det er tilgængeligt.\nLæs eventuelle "specielle noter" øverst på routerens side. Mange problemer kan løses ved at ændre indstillinger beskrevet i "specielle noter".\nSørg for, at routeren er indstillet til at udsendes i "blandet" eller "b / g" -tilstand. Routere indstillet til "g only" kan muligvis ikke tillade en vellykket forbindelse fra Wii-konsollen. (Muligheden for at ændre denne indstilling findes typisk i afsnittet "Trådløst" i din routerens indstillinger. Hvis du vil have oplysninger om adgang til din routerens indstillinger, skal du klikke her for at vælge dit router's mærke og modelnummer, hvis det er tilgængeligt.)\nPrøv en "Manuel opsætning" med Wii-konsollen (hvordan) ved hjælp af netværks IP-konfigurationsindstillinger. For at få adgang til disse indstillinger:\nPå din pc skal du klikke på "Start" og derefter "Kør".\nSkriv "CMD" i feltet, der ser ud til at åbne et nyt vindue.\nSkriv "IPCONFIG / ALL" og tryk "Enter" for at få vist en liste over internetindstillinger. Find de indstillinger, der blev bedt om af Wii-konsollen under Manuel installation og indtast dem.\nStrøm cyklus din router og modem ved at tage dem begge ud af væggen. Vent et par minutter, og sæt modemet i igen. Vent et par minutter for modemet til at initialisere, og tænd derefter routeren. Prøv at forbinde Wii-konsollen online og test for korrekt svar.\nkan ikke forbinde min bærbare trådløst\nPrøv at omkonfigurere dit trådløse netværk på din DI-524.\nFor at få adgang til konfigurationssiden for din router, skal du Standardindstille på adresselinjen 192.168.0.1. På login-siden er brugernavnet som standard administrator, og lad adgangskoden være tom.\nHvis inde i konfigurationssiden af routeren\n> Klik på Startside\n> Klik på WIRELESS placeret på venstre side, og du vil have den trådløse indstilling af dit netværk\n> Skift det trådløse netværksnavn\n> Under sikkerhed skal du vælge WEP eller WPA-PSK for denne type router.\n> Indtast din nye netværksnøgle (også kendt som Passphrase of Key1).\nFor WEP brug 0 til 9 Antal eller A til F tegn, og det skal være nøjagtigt 10 tegn.\nFor WPA-PSK kan du bruge alfanumerisk fra 0 til 9 og fra A til Z. Minimaltegnet vil være 8.\n> Klik på Anvend\n> Klik på Fortsæt.\nPrøv først at få adgang til dit trådløse netværk ved hjælp af din trådløse computer. Hvis du har forbindelse til dit trådløse netværk, kan du prøve at oprette forbindelse til internettet.


Biseptol for ondt i halsen - Bronkitis\nSammensætningen og frigivelsesformen Biseptola\nLægemidlet kan ordineres til behandling af angina hos både voksne og børn. Hvordan man tager medicinen, er det bedre at tjekke hos lægen. Må ikke selvmedicinere, da stoffet kan forårsage bivirkninger, hvis det bruges ukorrekt - har en negativ indvirkning på arbejdet i mange legemsystemer.\nBiseptol til angina hos voksne anvendes i form af tabletter. En lignende form for lægemiddelstof kan anvendes til børn fra 2 år. Lægemidlet indtages efter et måltid.\nUnder behandlingsperioden for Biseptolums ondt i halsen er det værd at begrænse forbruget af fede, stegte fødevarer.\nsmerter og knogler og muskler.\nBiseptol er et lægemiddel bestående af to aktive ingredienser: sulfamethoxazol, trimetoprim. Tilsammen forhindrer de reproduktion af levende mikroorganismer og ødelægger dem gradvist, hvilket gør det muligt for Biseptol at være effektiv mod streptokokker, pneumokokker, stafylokokker, Escherichia coli. Men det hjælper slet ikke i kampen mod patogener af tuberkulose, spirochetes og pus bacillus. Tilgængelig i form af injektioner, sirup og konventionelle tabletter.\nBrugen af biseptol i angina\nSår hals - betændelse i halsen og strubehovedet ledsaget af alvorlige symptomer. Sygdommen er farlig, fordi den giver store komplikationer til forskellige systemer i kroppen. Antibakterielle stoffer anvendes til at behandle angina. Til kendte stoffer budget segment omfatter Biseptol. Biseptol i ondt i halsen kan klare de negative symptomer på sygdommen og eliminere grundårsagen.\nBiseptol for ondt i halsen er et ret almindeligt middel, der er ordineret af læger. Biseptol repræsenterer en gruppe af sulfanilamidmidler, herunder 2 aktive komponenter - trimethoprim og sulfamethoxazol. Sulfamethoxazol trænger ind i proteinstrukturen af skadelige mikrober og stopper virkningen af dihydrofolinsyre. Denne syre er ansvarlig for reproduktion af patogene organismer i menneskekroppen.\nTrimethoprim er et fremragende antimikrobielt middel, der ødelægger membranerne af skadelige mikrober og forbedrer virkningen af sulfamethoxazol. Kombinationen af disse medicinske komponenter har til formål at eliminere de patogene organismer, der forårsagede sygdommen. Antimikrobielle virkninger af lægemidlet har en negativ virkning på levedygtigheden af forskellige bakterier:\nLægemidlet er tilgængeligt i forskellige doseringsformer - som en sirup (240 mg), tabletter (120 mg) og injektionsvæske (240 mg). Intravenøs brug af lægemidlet er kun foreskrevet i tilfælde af alvorlig sygdom. Efter indtræden af Biseptol i fordøjelseskanalen absorberes dets bestanddele hurtigt af kroppens slimhinder. Fjernelsen af midler fra kroppen ved hjælp af nyrerne.\nBehandling med lægemidlet\nBiseptol behandling indebærer at tage medicin i en strengt foreskrevet tilstand. Lægemiddelbehandling i et tidligt stadium af sygdommen eliminerer ødemet i slimhinderne i slimhinden, sænker kroppens overordnede temperatur og eliminerer andre symptomer på angina. I nærvær af suppuration i tonsillerne stabiliserer Biseptol de generelle indikatorer for menneskekroppen og har en tonic effekt.\nNår den follikulære form af ondt i halsen stopper dannelsen af purulent foci og eliminerer alvorlig smerte i halsen. Slimhinden i de berørte områder bliver til sidst en sund lyserødt skygge, og purulent udledning kommer ud af vævsintegumentet. Lægemidlet forhindrer spredning af pus i luftvejene og andre kropssystemer.\nBiseptol anvendes ikke i en uafhængig tilstand, men kun efter detaljeret konsultation med en læge. En læge specialist ordinerer en specifik dosis til hver patient under behandling med biseptol. Fjernelse af angina hos voksne og børn fra 12 år udføres ved en dosis på 960 mg, der anvendes 2 gange om dagen - om morgenen og aftenen. Lægemidlet er kombineret med fødeindtagelse for bedre absorption af terapeutiske komponenter i sammensætningen.\nBørn under 12 år anbefales at anvende Biseptolum i form af suspensioner (2,5-5 ml), og den minimale dosis af lægemidlet er ordineret til ældre. Det generelle forløb af lægemiddelbehandling er fra 5 til 10 dage, og kan justeres afhængigt af sygdommens form.\nDer er visse betingelser, hvorunder brug af biseptol til tonsillitis er foreskrevet. Tilstedeværelsen af purulente læsioner i kroppen er den vigtigste indikation for brugen af et terapeutisk lægemiddel. Biseptol hjælper med alvorlig sygdom med udviklingen af alvorlige komplikationer. Tilstedeværelsen af en stafylokokinfektion, dannelsen af purulent foci i tonsillerne og en kraftig stigning i kropstemperaturen er en anden indikation af behovet for behandling med biseptol.\nI tilfælde af at et ondt i halsen er en sygdom med viral eller svampegenskaber, er biseptol magteløs. Forkølelse og influenza er heller ikke inkluderet i listen over sygdomme, der er berørt af stoffet. Narkotikabehandling er ordineret i mangel af følgende betingelser:\nlidelser af fagocytose;\nBørn under 3 år anses også for at være en begrænsende faktor, der forhindrer brugen af Biseptol fra halsen.\nFunktioner af modtagelse og analoger\nFor at undgå udvikling af bivirkninger anbefales det at følge reglerne for at tage medicinen. Det er nødvendigt at overholde særlige anvisninger, når du bruger Biseptol:\nkombinere medicin med at spise\netablering af et drikke regime (2-3 liter vand pr. dag);\nudelukkelse af alkoholholdige drikkevarer fra kosten\nafvisning af produkter, der udløser tilbagetrækning af tabletter fra kroppen\nundgåelse af ultraviolet stråling.\nHvis de foreskrevne betingelser ikke overholdes, kan bivirkninger forekomme:\nforekomsten af allergiske reaktioner (urticaria, kløe, brændende, angioødem);\nperifere nerve inflammation;\nnefrotisk syndrom (ændring i urinsammensætning);\nudviklingen af apati og depression;\nTil værdige analoger af lægemidlet kan indbefatte stoffer, som omfatter den aktive bestanddel Trimoxazol:\nGroseptol (480 og 120 mg);\nBerlotsid (120, 240, 480 og 960 mg);\nDe generelle indikationer for brugen af disse lægemidler adskiller sig ikke fra andre antimikrobielle midler med en lignende sammensætning.\nÅrsager til morgen hoste hos voksne\nHvordan man behandler ondt i halsen hos en voksen\nPevsner's Diet "Tabel nr. 3": anbefalinger og ugentlige menuer\nHvordan og hvad skal man vaske næsen til nyfødte og spædbørn\nApoteker i Khabarovsk Territory, hvor du kan købe Sulfatsil-natrium (albutsid) (Sulfacetamid), sammenligne priser og reservere\nVi vasker næsen med baby saltvand - vigtige punkter i proceduren\nTantum Verde er en temmelig velkendt medicinlinie. På apoteker kan du finde forskellige former for disse midler, der ofte har smertestillende og antiseptiske egenskaber.\nBehandling af tonsillitis under graviditet\nInstruktioner til lægemidlet Aqua Maris Stærk: Formål og anvendelsesbestemmelser


Garn i 6960 Hvide Sande – Billig garnbutik i Hvide Sande – Billigt garn\nVi henviser til de bedste forhandlere som leverer og sælger kvalitets garn til Hvide Sande under postnummeret 6960.\nDe online forhandlere, der sælger garn samt strikke- og hækletilbehør, som vi henviser til, leverer både til Danmark, men også udlandet. De leverer garn og tilbehør til 6960 Hvide Sande på 1-2 dage. Alle varer sendes med Post Danmark.\nGarnbutik i Hvide Sande\nFind nationale leverandører af garn til alle. Dem vi henviser til benytter Post Danmark til at leverer garn til blandt andet 6960 Hvide Sande. Både garn, strikkepinde, hæklenåle og andet tilbehør leveres direkte til din hoveddør.\nDe har ikke en garnbutik i Hvide Sande, men leverer gerne varer dertil på 1-2 dage.\nGarn, strikkepinde, hæklenåle, strikketilbehør og hækletilbehør i 6960 Hvide Sande\nUd over garn kan du naturligvis finde alle de hækle-, strikke- og hobbyartikler, som du lige står om mangler. Der findes allerede mange tilfredse kunder i Hvide Sande i forvejen, som handler garn på nettet.\nBilligt garn i 6960 Hvide Sande – Gode tilbud – Ofte udsalg\nHos vores leverandør kan du købe billigt garn. De har altid mange gode tilbud og udsalg. Kig i deres store udvalg og tilmeld dig evt. deres nyhedsbrev, så du bliver holdt opdateret. På den måde kan du købe billigt garn til levering i Hvide Sande.


Kina støvopsamlingspose, støv industrielle filterpose, vævet glasfilterrør producent og leverandør\nStøvopsamlingspose,Støv industrielle filterpose,Vævet glasfilterrør,Støvopsamlingspose til glasfiber,,\nBotou Hengrui Environmental Protection Equipment Co. Ltd. [Hebei,China] Forretnings type: Manufacturer Vigtigste markeder: Worldwide Eksportør: 61% - 70% Beskrivelse: Støvopsamlingspose,Støv industrielle filterpose,Vævet glasfilterrør,Støvopsamlingspose til glasfiber,,\nHome > Produkter > Støvsamlerbeslag > Støvopsamlingspose\nProduktkategorier af Støvopsamlingspose , vi er specialiserede producenter fra Kina, Støvopsamlingspose , Støv industrielle filterpose leverandører / fabrik, engros høj kvalitet produkter af Vævet glasfilterrør R & D og fremstilling, vi har den perfekte kundeservice og teknisk support. Ser frem til dit samarbejde!\nFiltertasken med høj temperatur er alt for at afskære støvet Filtretasken med høj temperatur er en vigtig del af bagfilterets funktion. Normalt er den cylindriske filterpose suspenderet lodret i støvklæden. Tekstil og design af filterposer skal være...\nvævet glasfilterrør Kontakt nu\nKina Støvopsamlingspose leverandører\nVi laver filterposer til de fleste stilarter og typer af baghuse og andre støvopsamlingssystemer. Filterposer kommer i en bred vifte af stoffer, overtræk, finish, størrelser og konfigurationer. Lad os hjælpe dig i dag med at finde den rigtige taske til din industrianvendelse og støvopsamlingssystem. Med over 20.000 poser på lager og evnen til at fremskynde kundeservicer, leverer vi bedre ledetider, omkostningseffektive løsninger og lydhør service til din filterpose.\nVores serie af PTFE membranposer er designet til at doble taskerne, lavere energikostnader, reducere slid på andre dele af kollektoren, reducere nedlukningstidspunktet og spare vedligeholdelsesomkostninger for at holde din støvsamler og din plante i top.\nListe over relaterede produkter: Støvopsamlingspose , Støv industrielle filterpose , Vævet glasfilterrør , Støvopsamlingspose til glasfiber , Støvopsamlingsskelet


Lidt for kæk - så nu må direktøren snøre løbeskoene - sn.dk - Forsiden - Sport - Sport Nordsjælland\nRungsteds ishockeydirektør Thomas Friberg (i midten) skal havde løbet 500 kilometer i juni efter en kæk kommentar på Facebook.\nArtiklen: Lidt for kæk - så nu må direktøren snøre løbeskoene\nLidt for kæk - så nu må direktøren snøre løbeskoene\nOpdateret 02. juni 2020 kl. 09:08\nSport Nordsjælland - 01. juni 2020 kl. 19:26\n- Det var måske lidt for kækt.\nDirektøren for Rungsteds ishockeymandskab, Thomas Friberg, lyder egentlig meget rolig. Det er ellers lidt af en udfordring, han har givet sig selv som konsekvens af en lidt smart kommentar i en Facebook-tråd.\nDet kunne han tillade sig. For på daværende tidspunkt havde Rungsted »kun« solgt 600 af de støttebilletter, klubben har sat søsat for at skaffe noget ekstra økonomisk støtte ovenpå sæsonaflysningen som følge af coronavirussen.\nSå der var lang vej til de 2000 solgte billetter, som ellers var målet. Så Thomas Friberg var rolig, da han svarede i tråden, at han ville løbe til Frederikshavn, hvis man nåede de 2000 solgte billetter. Det blev så omregnet til 500 kilometer, og nu fanger bordet så. For Rungsted har rundet de 2000 solgte billetter, og derfor skal juni måned bruges på at løbe 500 kilometer - eller godt 17 kilometer om dagen.\n- Det bliver hårdt, konstaterer Thomas Friberg med et grin, da Frederiksborg Amts Avis ringer for at høre, hvor langt han er nået.\nSvaret er cirka 12,5 kilometer.\n- Jeg bider det nok over, så jeg er ude at løbe to gange om dagen. For hvis jeg løber 17 kilometer per gange, så er skadesrisikoen nok for stor, funderer Thomas Friberg.\nHan fortæller, at han ikke er helt uerfaren med at løbe. Faktisk får han sat omkring 30 kilometer ind på tælleren om ugen. Nu skal han så op på fire gange så meget - omkring 120 kilometer om ugen.\n- Problemet er jo, at man er blevet coronafed. Vægten sagde 123,9 kilo, og den skal helst sige 115. Så det er lige det tungeste, mener Thomas Friberg, der dog har 198 centimeter at fordele sine kilo på.\n- Men jeg har faktisk løbet en del i maj måned. Så nu må jeg bare i gang. Jeg løber normalt i slotsparken i Fredensborg, for det er en dejligt tur. Men det går også meget op og ned af bakkerne. Jeg skal dog heller ikke ud og slå rekordtider. Jeg løber nok 10 kilometer på en time.\nThomas Friberg har også allerede en plan klar til, hvis han klarer missionen. For hvis myndighederne ellers tillader det, så ser han gerne et lille event på den sidste løbedag. Gerne på atletikbanen i Rungsted og så lidt musik og fadøl.\nDet skal der nok komme opbakning til, for det er jo netop på grund af den store opbakning til Rungsted, at Friberg må trække i løbeskoene.\n- Det betyder rigtig meget. Det har kostet mange penge, at vi måtte lukke sæsonen ned. Man skal huske på, at en enkelt god slutspilskamp nærmest giver lige så meget som hele grundspillet, fordi der bliver købt billetter i stedet for sæsonkort til de kampe. At sælge 1000-1200 billetter er virkelig noget, der batter, siger Thomas Friberg.\nStøttebilletterne giver 250.000 kroner lige ned i kassen, og Rungsted venter også på en større portion lønkompensation fra regeringen. Så det er »ikke helt så skidt, som det kunne have været« for Rungsted, som Thomas Friberg siger. Han fortæller dog også, at der er rigeligt at bruge penge på.\nFor eksempel da han måtte sende den finske back, Juuso Pulli, hjem tilbage i februar.\n- Sådan en billet via Stockholm og med 10 timers ventetid kostede 10.000 kroner... Den koster normalt 495, konstater Thomas Friberg, der dog er i fuld gang med arbejdet med næste sæson - selv om han stadig er den eneste Rungsted-ansatte, der er på arbejde. Resten er hjemsendt.\n- Vi skal nok få et fint hold, og vi planlægger efter den normale sæsonstart. Vi håber, der kommer lempelser på forsamlingsforbuddet, så vi kan have tilskuere til september, og derfor er vi også nødt til at bygge holdet nu. Men vi spiller ikke i en tom hal. Det prøvede vi i de sidste to kampe, og det er bare forkert. En død fornemmelse. Så vi håber på en fuld sæson, og vi kan også skyde sæsonstart til sidst i oktober og alligevel spille en fuld sæson, siger Thomas Friberg.\nDen vil i så fald slutte i starten af maj.


Sygeplejerske Lungemedicinsk Afsnit, Regionshospitalet Holstebro | Ofir.dk\nSygeplejerske Lungemedicinsk Afsnit\nEn spændende kombinationsstilling med primær funktion inden for søvnapnø – og du får det bedste fra både ambulatorium og sengeafsnit i vores lungemedicinske speciale\nTil Lungemedicinsk Afsnit søger vi pr. 1. november 2020 eller efter aftale en sygeplejerske i en kombinationsstilling i Lungemedicinsk Dagafsnit og Lungemedicinsk Sengeafsnit. Stillingen er en fast stilling på 37 timer/uge med weekendvagt i sengeafsnit M2 hver 3. weekend.\nJobbet er primært kliniske sygeplejeopgaver, der relaterer til mennesker med søvnapnø og andre respirationssygdomme, og der henvises til vedhæftede funktionsbeskrivelse for detaljeret beskrivelse.\nLidt om Lungemedicinsk Sengeafsnit\nLungemedicinsk Afsnit er en del af Medicinsk Afdeling i Hospitalsenheden Vest. Afsnittet består af et sengeafsnit med 26 sengepladser og to lungemedicinske dagafsnit.\nI senge- og dagafsnit varetager vi opgaver med udredning, behandling, pleje og rehabilitering af patienter med lungemedicinske sygdomme, hovedsagelig lungecancer og KOL (kronisk obstruktiv lungesygdom) på specialiseret niveau.\nLidt om Lungemedicinsk Dagafsnit\nLungemedicinsk Dagafsnit dækker specialerne allergiudredning og vaccinationer, KOL og astma, søvnapnø og lungecancerudredning, herunder bronkoskopi/EBUS. Organisatorisk arbejder vi i mindre teams. Sygeplejerskerne har individuelle ansvarsområder, og med sekundær funktion på andre af ovenstående områder.\nDer er tæt samarbejde om patientforløbene mellem sengeafsnit og de tilhørende dagafsnit.\n"Once in a life time" – vi flytter til Gødstrup\nVi er allerede godt i gang med at forberede flytningen til Gødstrup i 2021. Du vil få en enestående mulighed for at være med, når vi i samlet flok forbereder, flytter og falder til på 4. etage i Gødstrup med 27 senge i spritnye omgivelser. Ambulatoriet bliver en enhed i et samlet klinikområde i stueplan.\nEt konstruktivt tværfagligt og tværsektorielt samarbejde.\nAt gensidig anerkendelse, viden- og erfaringsdeling er en naturlig del af hverdagen, hvor der arbejdes med en teambaseret plejeform med fokus på kontinuitet og kvalitet.\nEtik, kommunikation, relationer og høj faglighed er områder, der vægtes højt i det daglige arbejde med patienter, pårørende og kolleger samt med tværfaglige og tværsektorielle samarbejdspartnere.\nDer arbejdes teambaseret som udgangspunkt for den tildelte patientpleje.\nEventuel klinisk erfaring fra medicinsk afdeling samt lyst til at arbejde med lungespecialet.\nEvne til at bevare overblikket i en hverdag med skiftende patientkontakter, og hvor det gode patientforløb er i centrum.\nGodt humør, overskud til hverdagens mange udfordringer og en fleksibel tilgang til arbejdets tilrettelæggelse ud fra afsnittets opgaver.\nHave teknisk flair og pædagogiske evner til at formidle og vejlede patienter i aktuelle patientforløb.\nKan fungere som ressourceperson og bindeled mellem Søvnapnø-ambulatoriet og sengeafsnittets NIV funktion.\nSkulle man være ny i faget og ikke kunne leve op til ovenstående, da være åben for at indgå i konstruktive læringsprocesser.\nEt spændende speciale, hvor der aktuelt er stort fokus på forbedringer af patientforløbene. Bl.a. tilbyder vi NIV (non invasiv ventilation)-behandling i sengeafsnittet.\nEn spændende og travl hverdag med fokus på kvalitet og udvikling, hvor du vil få mulighed for valg af ansvarsområde efter din interesse.\nEt afsnit, hvor vi er gode til at modtage nye kolleger, og hvor vi tilbyder introduktion og et planlagt oplæringsprogram.\nMulighed for at kunne tilgodese dine ønsker med hensyn til 2-holdsskift med dag/aften eller dag/nat.\nWeekend-arbejde hver 3. weekend i 8-timers vagter, dog med 2-3 ekstra weekender pr. år.\nEngagerede kolleger, som interesserer sig for hinanden og sætter pris på at skabe og bevare et godt arbejdsmiljø. Der er god plads til at være glade sammen.\nHvis du er interesseret i at vide mere om stillingen, er du meget velkommen til at kontakte sygeplejerske med specialfunktion Birgitte Skov på tlf. 78436670\nSamtaler afholdes mandag den 28. september 2020.\nDin ansøgning skal være hos os senest torsdag den 24. september 2020.\nStillings og funktionsbeskrivelse Sygeplejerske\nStillings og funktionsbeskrivelse specialfunktion for søvnapnø


Den Danske Brigade. - www.histsamling.dk\nDen Danske Brigade " Danforce "\nMindesten " SOFIELUND "\nSammendrag af Erik Sinding.\nI Ælmebodabogen 1974 findes en interessant artikel om ”Dansklagret i Sofielund 1943-1945”.\nDen gang var det ikke muligt at fremskaffe fotografier af baraklejren, hvorfor der kun blev gengivet billeder af nogle af Sofielunds eksisterende bygninger samt af mindestenen foran hovedbygningen.\nDet kan der nu rådes bod på, idet der i forbindelse med højtideligholdelsen af 40-året for Brigadens hjemkomst til Danmark fremkom en rulle negativer, som i sin tid var blevet optaget ”illegalt” i lejren. En del af disse billeder offentliggøres her for første gang som illustration til nærværende sammendrag, hvortil oplysninger er indhentet i talrige bøger og tidsskrifter samt arkiver.\nDe svenske myndigheder havde fordret, at den danske ”politistyrke” skulle ligge langt fra alfarvej, og ikke havde det været muligt at være mere loyal mod dette krav end ved at vælge Sofielund ved Flishult i Ælmsboda sogn, som lejrplads for den første danske ”politiforlægning” i Sverige.\nSofielund, der oprindelig blev opført som helse/kursted, ligger ved vejen mellem Flishult og Kållebo. Det blev senere lavet om til sommerpensionat. Etablissementet omfattede en hovedbygning, et toetagers anneks ”Store Hytten”, en staldbygning samt et tidligere badehus.\nYderligere var der 5 gæstehytter, Høje Stuen, Dalstuen, Skovhytten (Tallebo), samt Nye Stuen og Børkebo.\nDisse bygninger, der i modsætning til den opførte baraklejr, blev benævnt Sofielunds faste huse, blev i hele danskertiden anvendt til administration og til indkvartering af staben.\nDe faste huse og lejren udgjorde tilsammen ”Den danske forlægning i Sofielund”, som var det officielle navn på foretagendet.\nKort efter krigen skrev en ukendt forfatter: ”Den egn lejren kom til at ligge i var domineret af tæt skov, men landskabet vekslede med søer og græsklædte strækninger. Omkring de spredte gårde vidnede opdyrkede marker om befolkningens seje kamp mod naturen, og generationers arbejde var nedlagt i rydning af skov og sammenslæbning af sten. Store højdeforskelle og svimlende afgrunde fandtes ikke på egnen, snarere var det en stor slette men beboede, men det mærkedes næppe, for det var yderst sjældent, at der var frit udsyn. Der var skov og skov overalt hvor blikket søgte hen.\nGennem denne egn var danskerne i gamle dage flere gange draget op for at kæmpe mod svenskerne, og herfra havde også modstanden mod danskerne for mange århundrede siden bredt sig. Ved en mærkelig tilskikkelse opstod nu på denne egn en lejr, der skulle blive arnestedet for den nye danske arme. Mindet om fortidens kampe levede endnu på stedet, men fjendskabet mellem svenskerne og danskerne var blevet afløst af broderskabet. Begivenhederne havde givet det svenske folk en varm forståelse af vor stilling, og Sofielundlejren skulle blive et håndgribeligt og levende vidnesbyrd herom”.\nDen 1. december blev en mærkedag i det danske forsvars historie, thi da mødtes officerer, som skulle forberede den første danske lejr i Sverige. Indkaldelsesordren lød på Væxjø, på hvis hoteller den lille styrke blev indkvarteret for natten. Straks efter ankomsten prøvedes hos en stedlig herreekviperingshandler den kommende uniform, som bestod af skidragt og trenchcoat.\nTidlig næste morgen, medens mørket endnu hvilede over den gamle stiftsby, brød man op fra de luksuøse omgivelser og gav sig afsted til en ukendt og primitiv tilværelse.\nTuren gik af en lille smalsporet jernbane med det brændefyrede lokomotiv til stationsbyen Konga.\nOp ad formiddagen nåedes Sofielund. Det svenske flag vajede fra flagstangen, og på trappen stod en rank midaldrende kvinde, der tog venligt og ærbødigt imod de nyankomne gæster. Hendes blik var fast og hendes pande furet som hos mennesker, som ofte må tage en vanskelig beslutning. Hendes udtryk røbede, at hun ikke var vant til at møde åbenlys modsigelse. Hun havde lidt af falkens skarphed i øjet.\nDet var Sofielunds ejerinde, Fru Ester Algotsson (1887-1977) - Ester fra Flishult, som folk i miles omkreds kaldte hende. Hun fik en stor plads i alles hjerter og fortjener en særlig minderistning. Foruden sommerkurstedet havde hun efterhånden oparbejdet flere købmandsforretninger i nærliggende byer, 1 gårdmandbrug, 1 skovbrug, 1 mindre trækulsfabrik og 1 vognmandsvirksomhed, og som majorsken i ”Gøste Berlings Saga” drev hun det alt sammen med forretningsmæssig sans og dygtighed. Og lidt af, hvad majorsken var for sine kavalerer, blev Fru Algotsson i den første tid for sine nye og mærkelige gæster. Hun hjalp til med alt, udpegede leverandører, introducerede sine gæster for de stedlige myndigheder, anviste hvilken præst man skulle høre, og var i det hele taget formidleren af utallige tjenester og hjælperen i utallige spørgsmål. Man mærkede, at hun havde hjerte for hver enkelt og for hele sagen, hvorfor hun længe vil blive mindet af alle nybyggerne på Sofielund.\nOm aftenen den 2. december kunne chefen for den kommende danske forlægning, oberstløjtnant F. L. Hvalkof, mønstre 28 officerer, der skulle lægge grunden til den Danske Brigade i Sverige (Danforce).\nSvenskerne havde bestemt, at lejren højst måtte være på 500 mand, og da kurstedets bygninger højst kunne huse 50, var det nødvendigt at opføre en lejr til 500 mand. Det var bestemt, at lejren skulle ligge på engen eller måske rettere mosen øst for vejen overfor Sofielunds hovedbygning. Der blev bestilt svenske militærbarakker, som leveredes præfabrikerede i samlesæt og som kunne rejses af ufaglærte arbejdere. Da man næppe kunne skaffe tilstrækkelig svensk arbejdskraft på stedet, besluttede man sig il at lade de danske officerer rejse lejren med bistand af enkelte lokale håndværkere. Under ledelse af ingeniørofficerer gik man i gang med byggearbejdet. Dog måtte man først nedbrænde et gammelt hus, som lå i vejen for byggeriet.\nI begyndelsen gik det kun langsomt fremad, men inden jul var kostforplejningsbygningen, der først stod for tur, under tag. Så snart der blev mulighed for det, kaldte man nye folk til lejren, og jo flere der kom, des hurtigere gik naturligvis byggearbejdet. I slutningen af januar var styrken oppe på 150 mand, væsentligst befalingsmænd – og i midten af marts var lejren i hovedsagen færdigbygget og kunne rumme 500 mand. Der blev præsenteret fremragende ydelser på byggepladsen. Unge og ældre befalingsmænd – uden hensyn til graderne – samt menige kappedes om at få det uvante arbejde fra hånden. Nytilkomne og omegnens beboere, der så lejren vokse op, var meget imponerede over arbejdets fart. Intet større byggearbejde forløber imidlertid friktionsfrit, og trods god vilje fra de svenske myndigheders og leverandørers side, opstod der mange vanskeligheder. Det kneb med at få den tilstrækkelige mængde elektricitet frem, og der måtte bores 43 m i grundfjeldet efter vand, og navnlig hvad materialeleveringer angik, fik man at føle, at fire krigsår ikke var gået sporløs hen over Sverige.\nI den færdigbyggede lejr samlede de ca. 40 bygninger sig om to flagstænger, hvor Dannebrog vajede side om side med det svenske flag og fortalte om den mærkelige by, der havde rejst sig midt inde i Smålands skove.\nI fire rækker lå 22 mindre befalingsmandsbarakker (B), hver med plads til 11 befalingsmænd. Bag dem lå idrætshuset (B10) og overfor dette Bræddehytten (K) – en stor barak med køkken i den ene ende og spisesal til 250 mand i den anden. Den havde navn efter en kendt københavnsk restaurant. Modsat befalingsmandsbarakkerne og op til skoven lå 5 store mandskabsbarakker (N), opkaldt efter Sjælland, Fyn, Jylland, Falster og Lolland med plads til 40 mand i hver. Yderligere var der to fritidsbarakker Hjemmet (MARK) og Danevirke (F).\nEn vagtbygning, et par depotbygninger med navnene Tøjhuset og Spanteloftet samt badstue København satte kronen på værket. Også befalingsmandsbarakkerne har danske stednavne, i alfabetisk orden og som minde om hærens og flådens indsats i Danmarks historie – Assendrup, Bov, Citadellet, Dybbøl, Erritsø, Fredericia, Gudsø, Helgoland, Isted, Jagel, Kronborg, Lyndanisse, Mysunde, Nybøl, Odden, Rheden, Slesvig, Treldeskansen, Urnehoved, Vedelspang, Øksnebjerg og Aarhus.\nI nogen afstand fra lejren og med smuk udsigt mod syd lå Kvæsthuset (INF), som foruden plads til læge og tandlæge kunne rumme 35 liggende patienter. Naturligvis havde lejren også vandværk, garage og et antal skure til forskelligt formål. Yderligere et sprøjtehus samt en branddam. Sidst på året blev lejren udvidet med yderligere en undervisningsbarak og en husflidsbarak benævnt henholdsvis Universitetet og Teknikum.\nIndkvarteringsforholdene var de bedst mulige. Hver befalingsmandsbarak havde en enmandsstue, fem tomandsstuer og en opholdsstue. Endvidere var der et fælles vaskerum og et rum til centralfyr. Gennem et enkelt kanalsystem pressede en ventilator varm luft fra centralfyret rundt i alle rum. Også mandskabet levede under tilsvarende gode forhold. Der var rindende vand i samtlige barakker, og til brug om sommeren var der indrettet friluftsstyrtebade.\nDanskerne efterlod en mindesten foran Sofielunds hovedbygning. Den har følgende tekst:\nDEN DANSKE FORLÆGNING\nTAK TIL SVERIGE\nDa man genopstillede Sofielundlejren regnede man med, at den kunne anvendes i 10 til 15 år. Den blev bevaret i 31 år. I 1976 var barakkerne så nedslidte, at man besluttede at rive dem ned. For at undgå slumstormere og et nyt Christiania, blev datoen for rømningen af lejren holdt hemmelig. Da alt af værdi var fjernet, el og vand afbrudt, forlod de sidste soldater lejren den 14. december om morgenen. Samtidig rykkede 3 store bulldozere ind og begyndte nedrivningen. Kl. 11 om formiddagen var barakkerne gjort ubrugelige. Resterne af lejren blev afbrændt af civilforsvaret. Inden nedrivningen var dog en enkelt af befalingsmandsbarakkerne flyttet til Høve i Odsherred, hvor den stadig tjener som anneks til en hjemmeværnsgård. Nu ligger der et fuldt udbygget parcelhusområde – Munkevænget – hvor lejren lå.\nPå det tidspunkt hvor lejren blev sløjfet, var garnisonskommandanten en af de officerer, som i sin tid var med til at rejse lejren i Småland. Han tog initiativet til, at der blev rejst en mindesten med følgende indskrift:\nRejst i Sverige 1944\nGenrejst i Holbæk 1945\nNavnet Sofielund har sin oprindelse i en sammensætning af fornavnet og første del af efternavnet på en svensk kvinde – Sofie Lundblad – som i 1882 drog til Småland for ved den jernholdige kilde i Flishult at anlægge det lille kursted.\nDa byggearbejdet var ved at være færdigt, tog man fat på uddannelsen. Den svenske neutralitetspolitik satte naturlige grænser, men alle gik med ildhu til opgaven.\nDer blev bygget skydebaner og anlagt to feltgymnastikbaner. I en lille lysning i skoven ude ved et nedlagt torp, Sjøgrenstorpet, blev der bygget et toetagers hus og en kulissegade, så der kunne indøves bykamp og storm på huse. I søen Kinnen blev der bygget en skibsside, hvorfra der blev indøvet indladning i både.\nGrundet lejrens isolerede beliggenhed blev der gjort meget for at underholde mandskabet i fritiden. I idrætshuset var der indrettet biograf med forestilling 3 gange om ugen. Der var indrettet en lille scene, hvor lejrens mange talenter muntrede sig med sang og spil. Her blev der opført cabaretter og givet revy samt holdt foredrag, ofte med svenske venner som gæster. Søndag morgen blev idrætten og underholdningen afløst af dansk gudstjeneste. Med enkelte midler blev der indrettet et alter, og talerstolen fungerede som prædikestol. I denne kirkesal blev der også afholdt vielse og barnedåb. To gange overværede belægningens folk med dyb sorg i sindet begravelsen af kammerater, hvis livsbane blev afsluttet på Sofielund.\nKort efter Danmarks befrielse 1945 blev det bestemt, at Sofielundslejren ovre i Kronobergs len i Småland skulle nedbrydes og overføres til Danmark.\nEfter at lokale håndværkere havde nedbrudt lejren, blev barakkerne transporteret til jernbanestationen i Skruv, hvorfra de blev kørt til Holbæk på Sjælland. Her blev 4 af de små barakker opstillet ved kasernen. Øvrige barakker blev opstillet som en ny lejr på garnisonens øvelsesplads uden for byen. Den genopførte lejr bibeholdt sit oprindelige navn, Sofielund.\nOgså lejrens vandværk blev demonteret og kælderen fyldt op med sten. Således lå den i mange år som ruin. Imidlertid opstod for nogle år siden problemer med vandforsyningen på Sofielund, man kom i tanker om Danskerbrønden ovre på engen. Vandværket blev restaureret. I dag rinder vandet på Sofielund fra den gamle danske boring.\nDen plan over lejren, som var hængt op på vagtbygningen, blev flyttet til Kållebo skole. Mon den blev solgt på auktion over inventaret, da skolen skulle nedlægges, eller gik den op i luer, da skolebygningen nedbrændte i 1985?\nParolepladsen set fra operotørrummet, spisesalen til højre i billedet\nBefalingsmandsbarakken. Yderst til højre gavlen af gymnastiksalen, umiddelbart derefter Øksnetbjerg.\nForlægningen, set fra syd.\nTil operotørrummet i gymnastiksalen.\nBørge Lund - Pedersen M.Fv til højre. Ego til venstre i vores fælles kammer i barakken Øksnebjerg. ( Sommeruniform )\nEgo med telefunken feltradio, 2 mandsbetjent 46 kg + feltudstyr.\nHovedvagten, bagerst mod skoven gymnastiksalen, som også fungere som biograf og kirke.\nBefalingsmandsbarakker hele alfabetet fra A til Å nøjagtig ens.\nTil venstre Bad - Sauna. Til højre porten af spisesalen, gade med mandsbarekkerne.\nHovedbygning " Sofielund "\nMarita | Svar 14.06.2021 22:18\nDet var en underbar överraskning att komma över denna läsning om Sofielund.\nJag tillbringade mina somrar där och träffade Ester. Det var 50 år sedan..\nHarly Munkholm | Svar 18.01.2021 11:14\nNej har ingen billeder\nThyge Thygesen | Svar 18.01.2021 10:29\nFindes der nogle foto fra lejren efter den flyttedes til holbæk\nChristian MIKKELSEN | Svar 21.05.2020 15:16\nMin far, JEM Mikkelsen var med i Den Danske Brigade, 3. Bataljon som sekond loejtnant. Derfor interesserer jeres meget fine hjemmeside mig.\nJarl Ingerslev | Svar 08.05.2020 00:09\npå mindestenen står 1945 lidt sjovt, det er fordi man regnede bestemt med at krigen sluttede i 44-


Tidslinje: Valgkampagner gennem tiden\n1926 De første valgplakater\n1935 Et valgslogan, der gør sig bemærket\n1960 Politisk debat på fjernsyn\n1994 Humor som kampagnemodel\n1996 Danmarks første spindoktor\n1998 Valgkamp på internettet\n2005 Brug af 'big data' i valgkampe\n2021 Sociale medier knytter personligt bånd\nValgkampagner gennem tiden\nMedvind på cykelstier og makrelmadder på Facebook: Lær, hvordan politikere har skaffet vælgernes stemmer siden 1926.\nI et demokrati stemmer folket om, hvem af de opstillede politikere og politiske partier, der skal tildeles den politiske magt. Det er ret simpelt – politikerne og partierne med flest stemmer får lov til at bestemme mest.\nFor at få flest mulige borgere til at sætte kryds ved et bestemt navn eller parti på stemmesedlen, fører politikere valgkamp i ugerne frem til et valg. Formålet med valgkampen er at overbevise vælgerne om, at partiets holdninger er deres stemme værdig.\nMed årenes gang og teknologiens udvikling har politikerne forfinet deres metoder til at føre valgkamp. DR Skole har været på jagt i arkiverne og fundet et udvalg af, hvilke kampagnekneb politikere har brugt til at drive valgkamp fra 1884 og frem til i dag.\nBjørn Kähler, Ritzau/Scanpix\n1926: De første valgplakater\n”Arbejdere, Tjenestemænd, Husmænd – I har Magten, hvis I vil!”\nI 1926 er der folketingsvalg, og Socialdemokratiets opråb henvender sig til de tre faggrupper. På plakaten står de skulder ved skulder og minder i deres sammenhold, styrke og vrede om en scene fra den berømte roman ’Les Misérables’, som blandt andet handler om samfundsoprør i Frankrig.\nValgplakaterne har stor indflydelse. Uden radio og tv skal vælgerne nemlig lære de politiske partiers budskaber på en anden måde. Derfor ser de 100 år gamle valgplakater noget anderledes ud, end vi kender dem i dag.\nDe gamle valgplakater spiller på den politiske sag. Valgplakaterne viser motiver og valgslogans, der fremstiller partiets forslag til en bedre fremtid. De er følelsesladede, humoristiske, frække og kunstneriske.\nFra 1960’erne og frem til i dag viser valgplakaterne typisk en politikers ansigt og navn, og så lærer vælgerne om partiets og politikerens holdninger gennem andre medier.\n1935: Et valgslogan, der gør sig bemærket\nEuropa er præget af arbejdsløshed og fattigdom i 1930’erne, og Danmark er ingen undtagelse. Ved folketingsvalget i 1935 opfinder Socialdemokratiet et slogan, der ønsker at reducere afstemningen til et meget nemt valg – nemlig valget mellem kaotiske tilstande eller Socialdemokratiet.\nPå partiets valgplakater står der ’Stauning eller Kaos!’. Plakatens motiv forestiller Socialdemokratiets daværende formand, Thorvald Stauning, som bliver fremstillet som en form for landsfader.\nPolitiske slogans har til formål at fortælle det enkelte partis hovedbudskab i en valgkamp, og Socialdemokratiets slogan i valgkampagnen i 1935 får stor betydning. De opnår deres hidtil bedste valgresultat med cirka 45 procent af stemmerne.\nThorvald Stauning er den længst siddende statsminister i dansk politik. Han var statsminister i perioderne 1924-1926 og 1929-1942.\n1960: Politisk debat på fjernsyn\nI 1956 har kun én procent af de danske hjem et fjernsyn, men allerede i 1963 har halvdelen af hjemmene i Danmark anskaffet sig et fjernsyn.\nI 1960’erne kan danskerne kun se én kanal på fjernsynet – DR. En af kanalens vigtige roller er at oplyse danskerne. Ved Folketingsvalget i 1960 bliver det muligt at følge politiske debatter i tv'et.\nI mange år fandt debatten sted i lokale forsamlingshuse og i nærmiljøet. Men på grund af fjernsynet kan politikerne få spredt deres bestemte budskaber mere effektivt til vælgerne under en valgkamp.\nI en valgkampagne er det dog ikke altid let at lure, hvad der er reelle valgløfter, og hvad der er valgflæsk. Valgflæsk betyder, at en politiker eller et parti forsøger at skaffe stemmer ved at afgive løfter, som alligevel ikke indfries, når valgkampen er slut.\n1994: Humor som kampagnemodel\nVed folketingsvalget i 1994 er der en løsgænger, der gør stort indtryk på folk. Det er komikeren Jacob Haugaard, som vækker opsigt med sine valgløfter. Blandt hans mærkesager er medvind på cykelstierne og større julegaver til alle.\nDe absurde valgløfter er ment som en joke, men da valgdagen kommer, stemmer mere end 23.000 mennesker på Jacob Haugaard. Dermed lykkedes det ham at blive valgt ind i Folketinget uden tilknytning til noget politisk parti. Det er kun sket to gange i Danmark, at en løsgænger er blevet valgt ind.\nJacob Haugaards valgkampagne skal ses som en morsom kommentar til politikernes valgflæsk. Det giver stof til eftertanke for politikerne. Politikeren Birthe Rønn Hornbech fra partiet Venstre udtaler sig til DR i 1994: ”Der er jo så mange politikere, der har forsøgt at spille klovn i valgkampen, så jeg tror, der er nogle vælgere, der har tænkt, at så kunne man lige så godt tage en professionel.”\nJacob Haugaard var medlem af Folketinget indtil 1998, hvor han ikke ønskede at genopstille.\n1996: Danmarks første spindoktor\nArkivklippet er fra 2005, men allerede i 1996 begynder vi i Danmark at tale om fænomenet ’spindoktor’. Det sker efter at have set den verdensberømte spindoktor Alastair Campbell håndtere pressearbejde og politisk kommunikation for den britiske politiker Tony Blair.\nPå engelsk betyder ’to spin’ at snurre, spinde, hvirvle, dreje eller skrue. En spindoktors opgave er nemlig at dreje og skrue politiske historier i en retning, der vil gavne et parti og dets politikeres popularitet.\nSpindoktoren lægger en strategi for sine politiske kandidater, så de forhåbentlig får god presseomtale. I sidste ende skal det føre til, at vælgerne godt kan lide partiets holdninger og dermed stemmer på partiet ved næste valg.\nI 1996 bliver Billy Adamsen ansat som Danmarks første spindoktor for den daværende statsminister Poul Nyrup Rasmussen. Siden 1996 er der kommet mange flere spindoktorer til i toppolitik. Kritikere af spindoktorer mener, at de manipulerer og afsporer debatten.\n1998: Valgkamp på internettet\nI 1990’erne sker der afgørende ting for internettets udvikling, og i løbet af årtiet får danskerne for alvor øjnene op for cyberspace og dets muligheder.\nNu kan man kommunikere jordkloden rundt ved blot et enkelt klik i tastaturet, og man kan hente oplysninger, som man før skulle bruge et leksikon til.\nDR gør sig også klar til at bruge de nye muligheder. I 1996 åbner DR sit eget website – www.dr.dk. Det er på denne hjemmeside, at vælgerne i 1998 kan følge med i oversigter over partiernes valgmøder eller læse diverse politiske taler.\nDet er den allerførste gang, hvor internettet spiller en rolle i en dansk valgkamp.\n2005: Brug af 'big data' i valgkampe\nBor vælgeren til leje, eller er vælgeren boligejer? Læser vælgeren avisen Politiken eller sladdermagasinet Ude og Hjemme? Ligger husstandsindkomsten over eller under middel? Alle de informationer tegner et billede af, hvem man er som vælger – og de såkaldte ’big data’ vil partierne betale mange penge for at få fat i. Det giver dem nemlig en klar idé om, i hvilke områder de skal fokusere deres valgkamp og skaffe stemmer.\nFlere partier bruger big data som eksempelvis Geo-Mapping ved folketingsvalget i 2005. Det er altså langtfra tilfældigt, hvem der får besøg, når politikere banker på døre og uddeler foldere med politiske budskaber.\nI Europa er vores personlige oplysninger beskyttet af Personbeskyttelsesforordningen, som også bliver kaldt for GDPR. Forordningen sikrer, at man ikke må kunne genkende enkelte personer i databaser. Så selvom et data-firma har trukket data fra offentlige registre og Danmarks Statistik, så sikrer lovgivningen, at alle personer og deres præcise politiske overbevisning er anonymiseret.\nValgeksperter spår, at vi endnu ikke har set toppen af omfanget af brug af dataanalyser i valgkampe.\n2021: Sociale medier knytter personligt bånd\nI takt med at flere og flere danskere får en profil på Facebook, benytter politikerne sig i høj grad af, at de kan nå deres vælgere her. Men hvorfor poster politikere billeder af vinduespudsning, blomster og nuttede kattekillinger?\nFor politikkerne handler det om at fremstå autentiske og troværdige, og derfor forsøger de at vise personlighed. Det giver dem typisk flere likes, hvilket betyder, at vælgerne måske i højere grad husker den enkelte politiker, når der skal sættes et kryds på stemmesedlen.\nKombinationen af privatliv og politik har både sine fordele og ulemper. Fordelen er, at man lærer noget om det menneske, man stemmer på. Så kan man måske bedre forestille sig, hvilke valg politikeren vil træffe. Ulempen er, at der er risiko for at knytte sig til en politiker, så man ikke forholder sig så kritisk til politikeren, som man måske burde.\nTekst og research: Maria Bjerre Linnemann, DR Skole\nGrafik: Yana Yun Lin, DR Viden\nRedaktør: Vibeke Mikkelsen, DR Skole\nRedaktionsleder: Trine Charlotte Hjorth Jensen, DR Skole


Esbjerg-profil: Fighterhjertet har manglet\nNyheder Skrevet af Administrator | 28.11.13 | 09:30\nEuropa League-mødet med Standard Liege i aften skal give det kriseramte Esbjerg-mandskab ny selvtillid forud for årets to sidste kampe i Superligaen.\nSådan er prioriteten for det vestjyske mandskab før kampen mod belgierne, hvor landsholdsbobleren Kian Hansen efterlyser mere fightervilje, end tilfældet har været i den seneste tid.\n- Vi skal stå bedre organisatorisk, end vi har gjort i Superligaen, og så skal vi have noget fighterhjerte ind i det igen. Jeg synes, det har manglet, hvis man ser bort fra Europa League, siger Kian Hansen.\nMens det er gået over al forventning i Europa, tumler pokalvinderne rundt under nedrykningsstregen i den hjemlige liga.\nBlot et point er det blevet til i de seneste seks kampe.\n- I superligakampene mangler vi lidt selvtillid, og hvis vi kan tage den med fra Europa League, så får vi det nemmere i ligaen igen.\n- Sejren over Elfsborg gav os desværre ikke helt det boost, vi havde håbet på.\n- Det er åbenbart svært at kombinere Superligaen og Europa League. Vi kan ikke få kampene ud af benene, men vi kan heller ikke få selvtilliden med over. I hovedet adskiller vi måske de to turneringer for meget, siger Kian Hansen.\nEsbjerg er videre i Europa League inden kampen mod Standard Liege og det afsluttende opgør mod Red Bull Salzburg i december.\nMen kampen i aften er alligevel ikke uvæsentlig, slår forsvarsdirigenten fast.\n- Jeg føler, den betyder rigtig meget. Der er både noget at hente økonomisk for klubben, men også spillemæssigt. Der er noget, vi skal have rettet op på, og der er en masse, vi kan tage fat på mod Standard Liege, siger Kian Hansen.


Japansk festival fejrer foråret - Byliv | AOK\nByliv | 25/04/12\nJapansk festival fejrer foråret\nLørdag og søndag fejrer en japansk festival foråret og kirsebærtræerne i Langelinie Park. Foto: Thomas Jasson / PR\nForåret rammer byen, og kirsebærtræerne springer ud. Tiden for den japanske Sakura Festival er kommet.\nI Japan er det en tradition. I København er det ved at blive det. Når kirsebærtræerne springer ud, fejres det med en såkaldt Sakura Festival. Siden 2008 har København haft siden egen, og igen i år finder den sted i Langelinie Park.\nHer bliver det ikke alene muligt at se de omkring 200 kirsebærtræer. Festivalen bliver også et vindue til den japanske kultur.\nLæs også: Skyd vennerne fra radiobilen\nGæsterne kan købe sushi, sticks, grøn te og andre japanske specialiteter. Musikken spilles på japanske taiko-trommer, og på scenen er der kimono-show, kampsport og japansk dans.\nLæs også: Tusind rulleskøjtere løs i gaderne\nDen japanske tradition for at fejre foråret under kirsebærtræerne er mere end 1000 gammel. I hvert fald findes der flere beretninger om, hvordan kejseren og hoffet ville mødes for at spise, drikke og dyste i haiku-digtning.\nI dag samles venner, familie, kolleger og fremmede stadig rundt om i Japans parker for at spise god mad og drikke sake.\nDet er gratis at deltage i festivalen. Programmet kan studeres her.\nHvad: Sakura Festival\nHvor: Langelinie Park\nHvornår: 28. og 29. april, kl. 10.00-16.00


Deuteronomy 28:1-68 Og det skal ske, om du flitteligen hører paa HERREN din Guds Røst, saa at du tager Vare paa at gøre alle hans Bud, som jeg byder dig i Dag, da skal HERREN din Gud sætte dig højt over alle Folk paa Jorden.\nDanish(i) 1 Og det skal ske, om du flitteligen hører paa HERREN din Guds Røst, saa at du tager Vare paa at gøre alle hans Bud, som jeg byder dig i Dag, da skal HERREN din Gud sætte dig højt over alle Folk paa Jorden. 2 Og alle disse Velsignelser skulle komme over dig og vederfares dig, naar du hører paa HERREN din Guds Røst: 3 Velsignet skal du være i Staden, og velsignet skal du være paa Marken. 4 Velsignet skal dit Livs Frugt være og dit Lands Frugt og dit Kvægs Frugt, dine Øksnes Affødning og dit smaa Kvægs Yngel. 5 Velsignet skal din Kurv være og dit Dejgtrug. 6 Velsignet skal du være, naar du gaar ind, og velsignet skal du være, naar du gaar ud? 7 HERREN skal give dine Fjender, som rejse sig imod dig, slagne for, dit Ansigt; ad een Vej skulle de drage ud imod dig, og ad syv Veje skulle de fly for dit Ansigt. 8 HERREN skal byde Velsignelsen at være hos dig i dine Lader og i alt det, som du udrækker din Haand til; og han skal velsigne dig i det Land, som HERREN din Gud giver dig. 9 HERREN skal oprejse dig til et helligt Folk, for sig, som han har tilsvoret dig, naar du holder HERREN din Guds Bud og vandrer i hans Veje. 10 Og alle Folk paa Jorden skulle se, at du er kaldet efter HERRENS Navn, og de skulle frygte for dig. 11 Og, HERREN skal give Overflod, dig til Gode, af dit Livs Frugt og af dit Kvægs Frugt og af dit Lands Frugt i det Land, som HERREN tilsvor dine Fædre at give dig. 12 HERREN skal oplade for dig sit gode Forraadskammer, Himmelen, for at give dit Land Regn i sin Tid og at velsigne al din Haands Gerning, og du skal laane ud til mange Folk, og du skal ikke tage til Laans. 13 Og HERREN skal sætte dig til Hoved og ikke til Hale, og du skal kun gaa opad og ikke nedad, dersom du vil høre HERREN din Guds Bud, hvilke jeg byder dig i Dag; at holde og at gøre efter dem, 14 og du ikke viger fra noget af disse Ord, som jeg byder eder i Dag, til højre eller venstre Side, ved at gaa efter andre Guder og tjene dem. 15 Og det skal ske, dersom du ikke hører HERREN din Guds Røst om at holde og at gøre efter alle hans Bud og hans Skikke, som jeg byder dig i Dag, da skulle alle disse Forbandelser komme over dig og vederfares dig: 16 Forbandet skal du være i Staden, og forbandet skal du være paa Marken. 17 Forbandet skal din Kurv være og dit Dejgtrug. 18 Forbandet skal dit Livs Frugt være og dit Lands Frugt, dine Øksnes Affødning og dit smaa Kvægs Yngel. 19 Forbandet skal du være, naar du gaar ind, og forbandet skal du være, naar du gaar ud. 20 HERREN skal sende Forbandelsen, Forstyrrelsen og Tugtelsen over dig i alt det, du udrækker din Haand til, som du vil gøre, indtil du bliver ødelagt, og indtil du hastigen gaar til Grunde for dine Gerningers Ondskabs Skyld, fordi du forlod mig. 21 HERREN skal lade Pest hænge ved dig, indtil han fuldkommen udsletter dig af Landet, som du drager hen til for at eje det. 22 HERREN skal slaa dig med Svindsot og med Feber og med hidsig Sygdom og med Betændelse og med Sværd og med Brand og Rust i Kornet, og de skulle forfølge dig, indtil du omkommer. 23 Og din Himmel, som er over dit Hoved, skal være som Kobber, og Jorden, som er under dig, som Jern. 24 HERREN skal gøre dit Lands Regn til Sand og Støv; af Himmelen skal det falde ned over dig, indtil du bliver ødelagt. 25 HERREN skal lade dig slaas for dine Fjenders Ansigt; ad een Vej skal du drage ud imod ham, og ad syv Veje skal du fly for hans Ansigt; og du skal være i Ustadighed iblandt alle Riger paa Jorden. 26 Og din døde Krop skal blive alle Fugle under Himmelen og Dyr paa Jorden til Føde, og der skal ingen være, som skræmmer dem. 27 HERREN skal slaa dig med ægyptiske Bylder og med Hævelser og med Skurv og med Udslet, for hvilke du ikke skal kunne læges. 28 HERREN skal slaa dig med Vanvid og med Blindhed og med Sindsforvirring. 29 Og du skal føle dig for om Middagen, ligesom den blinde føler sig for i Mørket, og du skal ingen Lykke have paa dine Veje, og du skal lide idel Vold og vorde til Rov alle Dage, og ingen skal frelse dig. 30 Du trolove dig en Hustru, og en anden Mand skal ligge hos hende; du skal bygge et Hus, men du skal ikke bo derudi; du skal plante en Vingaard, men du skal ikke nyde Frugten af den. 31 Din Okse skal slagtes for dine Øjne, og du skal ikke æde deraf; dit Asen skal røves for dit Ansigt og ikke komme tilbage til dig; dit smaa Kvæg skal gives dine Fjender, og du skal ingen have, som frelser dig. 32 Dine Sønner og dine Døtre skulle gives til et andet Folk, og dine Øjne skulle se derpaa og hentæres over dem hver Dag; men der skal intet være i din Haands Magt. 33 Dit Lands Frugt og alt, hvad du har arbejdet for, skal et Folk fortære, som du ikke kender, og du skal lide idel Vold og blive knust alle Dage. 34 Og du skal blive rasende over det Syn, som dine Øjne skulle se. 35 HERREN skal slaa dig med onde Bylder paa Knæerne og paa Laarene, saa at du ikke skal kunne læges fra din Fodsaale og til din Hovedisse. 36 HERREN skal føre dig og din Konge, som du skal sætte over dig, til et Folk, som hverken du, ej heller dine Fædre have kendt, og der skal du tjene andre Guder, Træ og Sten. 37 Og du skal blive til en Skræk, til et Ordsprog og til Spot iblandt alle de Folk, til hvilke HERREN skal føre dig hen. 38 Du skal udføre megen Sæd paa Marken, men du skal samle lidet ind; thi Græshoppen skal opæde den. 39 Du skal plante og dyrke Vingaarde, men ikke drikke Vinen og ikke indsamle; thi Ormen skal fortære den. 40 Du skal have, Olietræer inden alle dine Landemærker, men ikke salve dig med Olien; thi dit Olietræ skal oprykkes. 41 Du skal avle Sønner og Døtre, men de skulle ikke blive hos dig; thi de skulle gaa i Fangenskab. 42 Alle dine Træer og, dit Lands Frugt skal Græshoppen eje. 43 Den fremmede, som er midt iblandt dig, skal stige højere og højere op over dig; men du skal stige dybere og dybere ned. 44 Han skal laane dig, og du skal ikke laane ham; han skal være Hoved og du skal være Hale. 45 Saa skulle alle disse Forbandelser komme over dig og forfølge dig og ramme dig, indtil du bliver ødelagt, fordi du ikke hørte HERREN din Guds Røst, saa at du holdt hans Bud og hans Skikke, som han havde budet dig. 46 Og de skulle være til et Tegn og til et Vidunder paa dig og paa din Sæd evindeligen, 47 efterdi du ikke tjente HERREN din Gud i Glæde og med Hjertens Lyst, fordi du havde alting i Overflod. 48 Og du skal tjene dine Fjender, som HERREN skal udsende imod dig, i Hunger og i Tørst, i Nøgenhed og i alle Haande Mangel; og han skal lægge et Jernaag paa din Hals, indtil han ødelægger dig. 49 HERREN skal føre et Folk op over dig langt fra, fra Jordens Ende, som Ørnen i Flugt, et Folk, hvis Tungemaal du ikke forstaar, 50 et ublu Folk, som ikke skal agte den gamles Person og ej være den unge naadig. 51 Og det skal fortære dit Kvægs Frugt og dit Lands Frugt, indtil du bliver ødelagt, og det skal ikke efterlade dig Korn, ny Vin eller Olie, dine Øksnes Affødning eller dit smaa Kvægs Yngel, indtil det faar dig tilintetgjort. 52 Og det skal ængste dig inden alle dine Porte, indtil dine høje og befæstede Mure falde ned, som du forlader dig paa i hele dit Land; ja det skal ængste dig inden alle dine Porte i dit ganske Land, som HERREN din Gud har givet dig. 53 Og du skal æde dit Livs Frugt, Kødet af dine Sønner og af dine Døtre, som HERREN din Gud har givet dig, i Belejring og i Trang, hvormed din Fjende skal trænge dig. 54 Den Mand, som var blødagtig hos dig og saare kræsen, han skal ikke unde sin Broder eller Hustruen i sin Arm eller sine øvrige Sønner, som han har tilbage, 55 at give en af dem af sine Sønners Kød, hvilket han æder, fordi intet er levnet ham i den Belejring og Trang, hvormed din Fjende skal trænge dig inden dine Porte. 56 Hun, som har været saa blødagtig og kræsen hos dig, at hun ikke har forsøgt at sætte sin Fodsaale paa Jorden for Kræsenhed og Blødagtighed, skal ikke unde sin Mand i sin Arm eller sin Søn eller sin Datter 57 end ikke sit Efterbyrd, som er gaaet fra hende, eller sine Børn, som hun skal føde; thi hun skal æde dem i Skjul af Mangel paa alt, i Belejring og i Trang, hvormed din Fjende skal trænge dig inden dine Porte. 58 Dersom du ikke tager Vare paa at gøre efter alle denne Lovs Ord, som ere skrevne i denne Bog, saa at du frygter dette herlige og forfærdelige Navn, HERREN din Gud: 59 Da skal HERREN vidunderligen sende Plager paa dig og Plager paa din Sæd, store og vedvarende Plager, og onde og vedvarende Sygdomme. 60 Og han skal gentage alle de ægyptiske Sygdomme over dig, hvilke du gruer for, og de skulle hænge ved dig. 61 Ja, al Sygdom og al Plage, som ikke er skreven i denne Lovs Bog, den skal HERREN lade komme over dig, indtil du ødelægges. 62 Og I skulle blive tilovers som en liden Hob, i det Sted, at I vare som Stjernerne paa Himmelen i Mangfoldighed, fordi du ikke hørte paa HERREN din Guds Røst. 63 Og det skal ske, at ligesom HERREN glædede sig over eder, ved at gøre vel imod eder og at formere eder, saaledes skal HERREN glæde sig over eder, ved at fordærve eder og ødelægge eder; og I skulle udryddes af Landet, som du kommer hen til for at eje det. 64 Og HERREN skal adsprede dig iblandt alle Folk fra den ene Ende af Jorden til den anden Ende af Jorden; og der skal du tjene andre Guder, som hverken du eller dine Fædre kendte, Træ og Sten. 65 Og du skal ingen Rolighed have iblandt disse Folk, og din Fodsaale skal ingen Hvile have; og HERREN skal give dig der et bævende Hjerte og hentærede Øjne og en bedrøvet Sjæl. 66 Og dit Liv skal hænge i et Haar for dig, og du skal ræddes Dag og Nat og ikke være sikker paa dit Liv. 67 Om Morgenen skal du sige: Gid det var Aften! og om Aftenen skal du sige: Gid det var Morgen! for dit Hjertes Rædsel, som du skal ræddes med, og for det Syn, dine Øjne skulle se. 68 Og HERREN skal føre dig tilbage til Ægypten igen paa Skibe ad den Vej, om hvilken jeg sagde dig: Du skal ikke ydermere se den; og der skulle I sælge eder selv til dine Fjender som Trælle og som Trælkvinder, og der skal ingen være, som vil købe.


Studentermedhjælper til Budgetteamet i Børne- og Ungdomsforvaltningen - Djøfs jobunivers\nStudentermedhjælper til Budgetteamet i Børne- og Ungdomsforvaltningen\nKøbenhavns Kommune, Børne- og Ungdomsforvaltningen\nHos Københavns Kommunes Børne- og Ungdomsforvaltning tilbyder vi lige nu et spændende studiejob centralt i København. Her vil du kunne opnå en stor erfaring inden for økonomi, som du vil kunne bruge i dit fremtidige arbejdsliv.\nHos Budget-teamet har vi et stort fokus på dine udviklingsmuligheder, og at du trives som vores studentermedhjælper. Dette betyder bl.a. at vi sørger for at både studie og arbejde kan hænge sammen i hverdagen, og at du får et sjovt og lærerigt arbejdsmiljø. Hvis dette lyder interessant, så læs med neden for.\nDin nye arbejdsplads og arbejdsopgaver\nBørne- og Ungdomsforvaltningen er landets største forvaltning. Med en samlet økonomi på over 11 mia. kr. er en god økonomistyring helt central.\nHos Budget-teamet vil du komme helt tæt på den øverste økonomistyringsfunktion i forvaltningen, og du vil få mulighed for at lære vidt og bredt om økonomistyring i praksis. Du vil indgå i et team på ca. 18 medarbejdere heriblandt en anden student.\nHos Budget-teamet har vi en bred portefølje af opgaver, som både rummer tal og data, PowerPoint præsentationer, politiske oplæg og meget mere.\nDette betyder, at du vil få rig mulighed for at bidrage til de typer af opgaver, som du synes kunne være spændende. Som studentermedhjælper kan du forvente at få alt fra selvstændige opgaver (mindre, afgrænsede projekter), og til at blive inddraget i centrale opgaver, som prognoser, regnskabsafslutning og den daglige drift. Efterhånden som du opbygger erfaring vil vi sammen finde frem til de opgaver, som du brænder for.\nDu er først og fremmest interesseret i økonomi og vil gerne udvikle dine kompetencer inden for området. Du har gåpåmod, og du er klar på at tage fat i forskellige typer af opgaver. Du skal være glad for tal, og det vil være en fordel hvis du er dygtig til at arbejde i Excel. Derudover passer din profil på nedenstående punkter:\nDu går på en relevant videregående uddannelse, og du skal have mindst to års studietid tilbage\nDu kan både lide at arbejde med projekter og mere rutineprægede opgaver\nDu er god til at strukturere og have flere bolde i luften på samme tid\nAndre oplysninger om stillingen\nDu ansættes 15 eller 20 timer ugentligt. Starttidspunktet for ansættelsen er fleksibelt.\nArbejdssted er Gyldenløvesgade, København V.\nVil du høre mere om stillingen, er du meget velkommen til at kontakte budgetchef Martin Baunsgaard Schreiber på 2069 2489.\nSøg via linket senest tirsdag den 31. maj 2022\nFinans, økonomi og regnskab, Kontor og administration\nStudentermedhjælper med interesse for de nye digitale teknologier i folkeskolen til BUFX, Københavns Kommunes makerspaces